hotchpotch/miracl-hf-unified huggingface dataset:
রেইনালদো বেনিয়োনে
রেইনালদো বেনিয়োনে আর্জেন্টিনার শেষ একনায়ক ও সাবেক সেনাশাসক। ১৯৭৬ থেকে ১৯৮৩ সাল পর্যন্ত আর্জেন্টিনায় সামরিক শাসন চলে। জান্তা সরকারের এ শাসন প্রক্রিয়াকে অভিহিত করে 'ন্যাশনাল রি-অর্গানাইজেশন প্রসেস' নামে। এ আট বছরে চারজন সামরিক কর্মকর্তা কার্যত প্রেসিডেন্টের দায়িত্ব পালন করেন। শেষ মেয়াদে ১৯৮২ সালের ১ জুলাই থেকে ১৯৮৩ সালের ১০ ডিসেম্বর পর্যন্ত দায়িত্বে ছিলেন জেনারেল রেইনালদো বেনিয়োনে।
১৯৭৬ থেকে ৭৮ পর্যন্ত তিনি ক্যাম্পো দে মায়ো সেনাঘাঁটির কমান্ডার ছিলেন। বুয়েনস আয়ার্সের শহরতলির এ ঘাঁটিটি আর্জেন্টিনার সবচেয়ে বড় ও কুখ্যাত গোপন নির্যাতন ক্যাম্প হিসেবে পরিচিত। মানবাধিকার সংগঠনগুলোর দাবি, সামরিক শাসনের এ আমলে রাজনৈতিক ভিন্নমতাবলম্বীদের বিরুদ্ধে সরকারের 'ডার্টি ওয়ার'-এ প্রাণ হারায় ৩০ হাজার মানুষ। এর মধ্যে প্রায় চার হাজার মানুষকে ধরে নিয়ে যাওয়া হয় কাম্পো দে মায়োতে। মাত্র ৫০ জন সেখান থেকে বেঁচে ফিরে আসতে পারেন। এখানে বন্দি নারীদের অনেকেই তখন সন্তান জন্ম দেন। কিন্তু এসব নবজাতককে তাদের মায়ের কাছ থেকে ছিনিয়ে নেয় সেনাসদস্যরা। বিভিন্ন সেনা বা পুলিশ পরিবারে দত্তক দেওয়া হয় ওইসব শিশুকে। এরকম প্রায় ৫০০ শিশুসন্তানকে তাদের মায়ের কোল খালি করে নিয়ে যাওয়া হয় সে সময়।
২০০৭ সালে ক্রিস্টিনা ফারনান্দেজ প্রেসিডেন্ট নির্বাচিত হওয়ার পর তিনি জান্তা সরকারের নাটের গুরুদের বিচারের কাঠগড়ায় দাঁড় করাতে জোর তৎপরতা শুরু করেন। জেনারেল বেনিয়োনের বিরুদ্ধে অপহরণ, নির্যাতন, শিশু চুরিসহ মানবতাবিরোধী কর্মকাণ্ডের অভিযোগের তদন্ত শুরু হয়। এ তদন্তকাজের অংশ হিসেবে ২০০৭ সালের ৮ মার্চ বেনিয়োনকে গ্রেপ্তার করা হয়। ওই একই সালের ২৪ এপ্রিল শুনানি শুরু হয়। আর্জেন্টিনার মানবাধিকার সংগঠন সেন্টার অব লিগ্যাল অ্যান্ড সোস্যাল স্টাডিস বলছে, সেনাশাসনের সময় নানাবিধ মানবতাবিরোধী অপরাধ করার জন্য এখন পর্যন্ত মোট ১৪৬৪ জনের বিরুদ্ধে অভিযোগ আনা হয়েছে। এর মধ্যে ৭৪ জনকে বিভিন্ন মেয়াদে সাজা দেওয়া হয়েছে।
সেনা শাসনামলে অপহরণ, নির্যাতনসহ অন্যান্য মানবতাবিরোধী অপরাধের জন্য রেইনালদো বেনিয়োনেকে ২৫ বছরের কারাদণ্ড দেওয়া হয়েছে। এ সব অপরাধের সঙ্গে জড়িত অন্য পাঁচ সাবেক সেনাকর্মকর্তারও ১৭ থেকে ২৫ বছরের মধ্যে নানা মেয়াদি কারাদণ্ড দেওয়া হয়েছে। সাজাপ্রাপ্ত অন্য পাঁচজন হলেন, সান্তিয়াগো রিভেরোস, ফার্নানদো ভারপ্লাতসেন, কার্লোস তেপেদিনো, জর্জ গার্সিয়া ও ইউজেনিয়ো গানাবেনস পেরেলো। প্রায় ৩০ বছর পরে বিচার হলেও অনেকে এতে সন্তোষ প্রকাশ করেছেন। মানবাধিকার সংগঠনগুলোর দাবি, সামরিক শাসনামলে রাজনৈতিক ভিন্নমতাবলম্বীদের বিরুদ্ধে সরকারের 'ডার্টি ওয়ার'এ প্রাণ হারায় ৩০ হাজার মানুষ। তবে সরকারি হিসাবে ওই আট বছরে ১৩ হাজার মানুষ নিহত হয়েছে। এর আগে শুনানিতে বেনিয়োনে বলেছিলেন, তাঁদের সামরিক শাসনামলে আট হাজারের বেশি মানুষ মারা যায়নি।
উ ডি
উ ডি (চীনা: 吴迪; জন্ম: ১৪ সেপ্টেম্বর, ১৯৯১) চীনের অন্যতম পুরুষ টেনিস খেলোয়াড়। অক্টোবর, ২০১২ সালে তিনি তাঁর খেলোয়াড়ী জীবনে এটিপি-তে সর্বোচ্চ ১৭৬নং বিশ্ব র‌্যাঙ্কিংয়ে আরোহণ করেছিলেন। ২০১১ সালের ডেভিস কাপে বিশ্বের ৩৭নং টেনিস খেলোয়াড় লু ইয়েন-সানকে পরাজিত করাই ছিল তার টেনিস জীবনে সর্বাধিক সাফল্যগাঁথা।
২০১২ সালে চীনের সেরা প্রমিলা খেলোয়াড় লি না'র সাথে হপম্যান কাপে একত্রে মিশ্র দ্বৈত খেলায় অংশ নিয়েছিলেন উ। উ সুযোগ পেয়েও কাজে লাগাতে না পারায় খেলায় জয়লাভ করতে পারেননি তারা। ওয়াইল্ড কার্ড নিয়ে প্লে-অফ ম্যাচে থাইল্যান্ডের দানাই উদোমচোকে ৭-৬(১), ৬-৪ সেটে পরাজিত করে এশিয়া-প্রশান্ত মহাসাগরীয় অঞ্চল থেকে অস্ট্রেলিয়ান ওপেনে অংশগ্রহণের সুযোগ পান। 
তিনি প্রতিযোগিতার শীর্ষ বাছাই জাপানের উইচি সুগিতা এবং ৪নং বাছাই স্বদেশী জি ঝ্যাঙকে পরাভূত করে অস্ট্রেলিয়ান ওপেনের চূড়ান্ত প্রতিযোগিতায় অংশগ্রহণ নিশ্চিত করেন।
অপিওয়েড
অপিওয়েড () মস্তিষ্কে ক্রিয়াশীল কিছু রাসায়নিক দ্রব্যের বা ঔষধের একটি শ্রেণী। অপিওয়েড এমন কিছু রাসায়নিক বস্তুকে বোঝায় যা শরীরে মরফিন নামক ঔষধের মতো ক্রিয়া প্রদর্শন করে। দেহে অপিওয়েডের কিছু গ্রাহক অণু () রয়েছে। এই গ্রাহক অণুসমূহ সাধারণত কেন্দ্রীয় ও প্রান্তীয় স্নায়ুতন্ত্রে এবং পরিপাকতন্ত্রে অবস্থিত। এই অঙ্গগুলোতে অবস্থিত গ্রাহক অণুগুলি একাধারে অপিওয়েডের উপকারী ক্রিয়া এবং পার্শ্বপ্রতিক্রিয়ার জন্য দায়ী। বিশ্ব স্বাস্থ্য সংস্থার বর্ণনা অণুযায়ী, অপিওয়েড একটি সমষ্টিবাচক শব্দ যা দ্বারা পপি "Papaver somniferum" গাছ থেকে প্রাপ্ত অ্যালকালয়েডসমূহ, তাদের সংশ্লেষণের দ্বারা উৎপন্ন এবং শরীরে প্রাপ্ত সমগোত্রীয় যৌগসমূহকে বোঝায়, যে সকল যৌগ মস্তিষ্কের গ্রাহক অণুসমূহের সাথে মিথস্ক্রিয়ার মাধ্যমে ব্যথা দূর করতে পারে এবং আনন্দদায়ক অনুভূতির বা ইউফোরিয়া সৃষ্টি করতে পারে। এসব অ্যালকালয়েডসমূহ ও তাদের সংশ্লেষণের দ্বারা উৎপন্ন যৌগ প্রায় সংজ্ঞাহীন অবস্থা, কোমা এবং শ্বসনতন্ত্রে ডিপ্রেশান সৃষ্টি করতে পারে। শরীরে প্রাপ্ত অপিওয়েডের নাম এনডরফিন। অন্যান্য অপিওয়েডসমূহ এনডরফিনের ন্যায় ক্রিয়া করে। এসকল ঔষধ নেশা ধরাতে সক্ষম।
অপিওয়েডের মতো কার্যকরী ব্যথানাশক নেই বললেই চলে। মরফিন এক্ষেত্রে সর্বাধিক কার্যকরী ঔষধ। অনেকদিন ধরে চলতে থাকা ব্যথাতে এধরনের ঔষধ খুব কার্যকরী হলেও, তীক্ষ্ণ এবং হঠাৎ করে হওয়া ব্যথা কমাতে এসব ঔষধ কম কার্যকরী। ক্যান্সার এবং জীবনসায়াহ্নের বিভিন্ন রোগে তীব্র ব্যথা কমাতে এখোনো মরফিনের ব্যবহার রয়েছে। অপিওয়েড ধরনের ব্যথানাশক ঔষধ প্রসববেদনাতেও ব্যবহার করা হয়ে থাকে। কিন্তু অপিওয়েডসমূহ অমরা অতিক্রম করে ভ্রূণে প্রবেশ করতে পারে বলে বাচ্চার শ্বসনতন্ত্র আক্রমণ করতে পারে। তাই এসকল ক্ষেত্রে এ ধরনের ঔষধ সাবধানতার সাথে ব্যবহার করা উচিত।
ইদানীং আবার ক্যান্সারের ক্ষেত্র ছাড়াও ব্যথানাশক হিসেবে এসকল ঔষধের ব্যবহার শুরু হয়েছে। ফলে এর অপব্যবহার এবং নেশাজাত দ্রব্য হিসেবে এর ব্যবহার অধিকতর সম্ভব হয়েছে।
কোনো ব্যথানাশক ঔষধ দেবার পূর্বে চিকিৎসক নির্দিষ্ট রোগীর ক্ষেত্রে নিম্নলিখিত ঔষধসমূহের কোনটি অধিকতর কার্যকর তা বিবেচনা করেন। এবং এই বিবেচনায় ঔষধসমূহের নিম্নলিখিত বৈশিষ্ট্যসমূহ প্রাধান্য পায়:
এডি বার্লো
এডগার "এডি" জন বার্লো (; জন্ম: ১২ আগস্ট, ১৯৪০ - মৃত্যু: ৩০ ডিসেম্বর, ২০০৫) দক্ষিণ আফ্রিকার ট্রান্সভাল প্রদেশের প্রিটোরিয়ায় জন্মগ্রহণকারী দক্ষিণ আফ্রিকার প্রথিতযশা আন্তর্জাতিক ক্রিকেটার ছিলেন। দক্ষিণ আফ্রিকা দলের পক্ষে তিনি অল-রাউন্ডারের ভূমিকা পালন করতেন। ডানহাতি ব্যাটসম্যান ও ডানহাতি মিডিয়াম পেসার ছিলেন তিনি। ১৯৬০-এর দশকে বেশ রান করেছেন ও নিয়মিতভাবে উইকেট লাভকারী বোলার ছিলেন এডি বার্লো।
১৯৬২ সালে ছয়জন "বর্ষসেরা দক্ষিণ আফ্রিকার ক্রিকেটারের" একজন হিসেবে মনোনীত হন। এডি বার্লো'র ডাক নাম ছিল "বান্টার"। নিউল্যান্ডস ক্রিকেট গ্রাউন্ডের এক প্রান্ত তাঁর নামে রাখা হলেও পরবর্তীকালে প্রতিপক্ষীয় ক্লাব দলগুলো আপত্তি জানালে তা স্থগিত রাখা হয়। এডি বার্লো ১৯৯৯ সালে বাংলাদেশ জাতীয় ক্রিকেট দলের কোচ হিসেবে দায়িত্ব পালন করেছিলেন। তাঁর পরিকল্পনায় পরের বছরই দলটি আনুষ্ঠানিকভাবে টেস্ট মর্যাদার অধিকারী হয়।
বার্লো দক্ষিণ আফ্রিকা দলের পক্ষ হয়ে ৩০টি টেস্টে অংশ নিয়েছিলেন। ১৯৬৩-৬৪ সালে প্রথম দক্ষিণ আফ্রিকান হিসেবে তিনি অভিষেক টেস্টেই সেঞ্চুরি করেছিলেন। অস্ট্রেলিয়ার বিপক্ষে অনুষ্ঠিত ঐ সিরিজে তিনি অ্যাডিলেডে দ্বি-শতকসহ ৬০৩ রান করেন।
১৯৬৪-৬৫ সালে নিউল্যান্ডসে অনুষ্ঠিত তৃতীয় টেস্টে সফরকারী ইংল্যান্ড দলের খেলোয়াড়দের সাথে বিতর্কে জড়িয়ে পড়েন। ইংলিশ বোলার ফ্রেড টিটমাসের বোলিংয়ের সময় গালি অঞ্চলে পিটার পারফিট বল লুফে নিলেও ব্যাট-প্যাডের সংস্পর্শ ঘটার অজুহাতে রক্ষা পান। সর্বোপরি সিরিজটিতে তেমন কোন প্রতিদ্বন্দ্বিতার মেজাজ লক্ষ্য করা যায়নি। বার্লো শতক পেলেও তা ইংল্যান্ডের খেলোয়াড়দের কাছ থেকে স্বীকৃত পায়নি; কিন্তু অল্প কিছুক্ষণ পরেই টনি পিথে অর্ধ-শতক পেলে ইংলিশ খেলোয়াড়গণ বাহ্বা দেন। মূলতঃ তাঁর আচরণই এর প্রধান কারণ ছিল চলে ধারণা করা হয়। দক্ষিণ আফ্রিকার স্থানীয় পত্রিকাগুলো ইংল্যান্ডের খেলোয়াড়দের বিরুদ্ধে আক্রমণাত্মক ভঙ্গীমায় লেখে।
১৯৭০ সালে ইংল্যান্ডে অনুষ্ঠিত বিশ্ব একাদশের পক্ষ হয়ে পাঁচ খেলার সিরিজে অংশগ্রহণ করেন তিনি। তন্মধ্যে, হেডিংলিতে অনুষ্ঠিত চতুর্থ খেলায় ইংল্যান্ডের বিপক্ষে তিনি তৎকালীন ১৭তম হ্যাট্রিক করেন। পাঁচ বলে প্রথম তিন উইকেটসহ চারজন ব্যাটসম্যানকে আউট করেন। শুরুতে এ খেলাগুলোকে টেস্ট ম্যাচ হিসেবে গণ্য করা হলেও পরবর্তীকালে এ মর্যাদা প্রত্যাহার করা হয়েছিল। প্রথম ইনিংসে ৬৪ রানে ৭ উইকেট সংগ্রহ তাঁর সেরা বোলিং পরিসংখ্যান হতে পারত এবং খেলায় তিনি ১৪২ রানে ১২ উইকেট লাভ করেছিলেন, যা টেস্টে তাঁর একমাত্র ১০ উইকেট প্রাপ্তি ছিল।
১৯৭৭-৭৮ মৌসুমে অস্ট্রেলিয়ার বিশিষ্ট ধনকুবের ক্যারি প্যাকারের পরিচালনায় বিশ্ব সিরিজ ক্রিকেট প্রতিযোগিতার আয়োজন করা হলে আন্তর্জাতিক ক্রিকেট অঙ্গনে দক্ষিণ আফ্রিকান ক্রিকেটারদের জন্য নতুন যুগের সুচনা হয়। বার্লোও প্রতিযোগিতার মেয়াদকালীন ১৯৭৭-৭৮ ও ১৯৭৮-৭৯ উভয় মৌসুমে খেলার জন্য চুক্তিতে আবদ্ধ হন। তিনি ডব্লিউএসসি ক্যাভেলিয়ার্স দলের পক্ষ হয়ে অনেকগুলো অননুমোদিত সুপার টেস্ট খেলায় অধিনায়কত্ব করেছিলেন।
লালমোহাম্মদ সরদার
লালমোহাম্মদ সরদার (১৮৪৮ - ১৯৩৬) বাংলাদেশের একজন রাজনীতিবিদ এবং সমাজ কর্মী। তিনি বরেন্দ্র অঞ্চলের প্রত্নতাত্ত্বিক অনুসন্ধান কাজ পরিচলানকারীদের অন্যতম ছিলেন।
লালমোহাম্মদ সরদার ১৮৪৮ সালে রাজশাহী জেলার পুটিয়া উপজেলার ভেলনা গ্রামে জন্মগ্রহণ করেন। তার পরিবারের আর্থিক অবস্থা অস্বচ্ছল হওয়ায় মাত্র চৌদ্দ বছর বয়সে পড়াশোনা বন্ধ করে দিতে বাধ্য হন।
দরিদ্রতার কারণে শিক্সা অসমাপ্ত রেখে তিনি কায়িক পরিশ্রমের কাজে রত হন এবং মজুরের কাজ করতে থাকেন। কালক্রমে, সঞ্চয়ের মাধ্যমে এবং ইটভাটার ব্যবসায় প্রচুর অর্থ উপার্জন করতে সম্ষম হন। পরবর্তীতে তিনি একটি বিশাল সম্পত্তি ক্রয় করেন এবং 'জায়গীরদার' হিসেবে পরিচিতি লাভ করেন।
তিনি কেবল প্রচুর অর্থ উপার্জনই করেননি, এই অর্থ দিয়ে তিনি বিভিন্ন ধরণের রাজনৈতিক, সামাজিক, সাংস্কৃতিক এবং জনসেবায়ও আত্মনিয়োগ করেন। তিনি ১৯০৬ সালে রাজশাহীতে আঞ্জুমান-ই-মফিদুল ইসলাম-এর শাখা প্রতিষ্ঠিত হলে এর প্রতিষ্ঠাতা সভাপতি হন। শরৎকুমার রায় এবং অন্যান্যের সাথে মিলিত হয়ে তিনিও বরেন্দ্র অঞ্চলের প্রত্নতাত্ত্বিক নিদর্শন সংগ্রহে প্রচুর অর্থ ব্যয় করেন। তিনি ১৯২৬ সালে রাজশাহী ডিস্ট্রিক্ট বোর্ড-এর সদস্য নির্বাচিত হন এবং পরবর্তীতে আইন সভারও সভ্য হন।
শরৎ কুমার রায়
কুমার শরৎ কুমার রায় (জন্ম: ১৮৭৬ - মৃত্যু: ১২ এপ্রিল, ১৯৪৬) ব্রিটিশ ভারতের রাজশাহী অঞ্চলের একজন প্রখ্যাত ব্যক্তিত্ব এবং বরেন্দ্র অঞ্চল সম্পর্কিত গবেষণার প্রাথমিক যুগের অন্যতম উদ্যোক্তা।
কুমার শরৎ কুমার রায় ১৮৭৬ খ্রিটাব্দে নাটোর জেলার দিঘাপতিয়ার রাজপরিবারে জন্মগ্রহণ করেন। তাঁর পিতার নাম: প্রমথ নাথ রায় এবং মাতা: দ্রবময়ী।
তিনি ‘বরেন্দ্র অনুসন্ধান সমিতি’ এবং ‘বরেন্দ্র গবেষণা জাদুঘর’ স্থাপনে অগ্রনীয় ভূমিকা পালন করেন।
বাংলাবান্ধা ইউনিয়ন
বাংলাবান্ধা বাংলাদেশের রংপুর বিভাগের পঞ্চগড় জেলার অন্তর্গত তেতুলিয়া উপজেলার অন্তর্গত একটি ইউনিয়ন। এটি বাংলাদেশের সর্ব উত্তরের ইউনিয়ন। বাংলাদেশের সর্ব উত্তরের স্থলবন্দরটিও এখানে অবস্থিত।
২১ বর্গকিলোমিটার।
তেতুলিয়া উপজেলার সদর হতে বাংলাবান্ধার দূরত্ব ১২ কিলোমিটার। বাংলাবান্ধা থেকে ভারতের শিলিগুড়ি শহর মাত্র সাত কিলোমিটার এবং দার্জিলিং মাত্র ৬৫ কিলোমিটার দূরে অবস্থিত। আর বাংলাবান্ধা থেকে নেপালের কাকরভিটা সীমান্ত মাত্র ৩০ কিলোমিটারের মধ্যে।
এই ইউনিয়নে নয়টি ওয়ার্ড এবং ২৬ টি গ্রাম আছে। গ্রাম সমূহের নামঃ- ঝাড়ুয়াপাড়া, বাংলাবান্ধা, জায়গীরজোত, পাগলীডাঙ্গী, ঘাটিয়ারপাড়া, সরদার পাড়া, বাইনগছ, নিধীগছ, ভুগরী ভিটা, উকিলজোত, সন্যাসী পাড়া, সিপাই পাড়া, হাওয়া জোত, দিঘলগাও, চতুরাগছ, ধাইজান, হাজী পাড়া, পাঠান পাড়া, 
জামাদারগছ, দক্ষিণ কাশিমগঞ্জ, উত্তর কাশিমগঞ্জ, হুলাসুজোত, গেয়ালগছ, পেদীভিটা, ফুটকীবাড়ী এবং নারায়নজোত।
সাবরাং ইউনিয়ন (বাংলাদেশের সর্ব দক্ষিণের ইউনিয়ন)
বাংলাবান্ধা স্থল বন্দর
বাংলাবান্ধা স্থল বন্দর বাংলাদেশের তেঁতুলিয়া উপজেলার ১নং বাংলাবান্ধা ইউনিয়নে অবস্থিত। এটি বাংলাদেশের একমাত্র স্থল বন্দর যার মাধ্যমে চারটি দেশের (বাংলাদেশ, ভারত, নেপাল, ভূটান)মধ্যে পণ্য আদান-প্রদানের সুবিধা রয়েছে।
বাংলাদেশের সর্ব-উত্তরের জেলা পঞ্চগড়ের তেঁতুলিয়ার মহানন্দা নদীর তীরে এ বন্দরটি অবস্থিত। বাংলাদেশের সাথে ভারতের সীমান্ত সংলগ্ন প্রায় ১০ একর জায়গার উপর স্থলবন্দরটি অবস্থিত।
১৯৯৭ সালের ১লা সেপ্টেম্বর স্থল বন্দরটি প্রথম খুলে দেওয়া হয়। নেপালের সাথে বাংলাদেশের এক বাণিজ্য চুক্তির আওতায় পণ্য আমদানি-রপ্তানির মাধ্যমে বন্দরটি প্রথম যাত্রা শুরু করে। পরবর্তীতে ২০১১ সালের জানুয়ারিতে ভারতের সাথে দ্বি-পাক্ষিক বাণিজ্য চুক্তির আওতায় ভারতের সাথেও বাংলাদেশের এ বন্দর ব্যবহারের মাধ্যমে পণ্য আমদানি-রপ্তানি শুরু হয়। এ বন্দর ব্যবহার করে নেপালে বাংলাদেশ থেকে ব্যাটারী, সীসা, পাট, ফলের রস, ওয়েস্ট কটন, কাপড়, কাঠ ও প্লাস্টিকের আসবাপপত্র রপ্তানি করা হয়। এছাড়াও ভারত থেকে প্রতিদিন গড়ে ১,০০০ মেট্রিক টন পাথর ও নেপাল থেকে গড়ে প্রতিদিন ১০০ মেট্রিক টন ডাল আমদানি করা হয়।
বাংলাদেশের রাজস্ব বিভাগের তথ্যানুসারে, এ বন্দরের মাধ্যমে বাংলাদেশ সরকারের ২০১১-১২ অর্থ বছরে, ১১ কোটি ১৮ লাখ ৭২ হাজার ৭৬৪ টাকা ও ২০১২-১৩ অর্থ বছরের জুলাই মাস পর্যন্ত ১ কোটি ২০ লাখ ৬৬ হাজার টাকা আয় হয়েছিল।
ক্যান্ডেলেরিয়ার ব্যাসিলিকা
খ্রিস্টীয় উৎসববিশেষ মধ্যে রাজপ্রাসাদ () হল একটি রোমান ক্যাথলিক ছোট রাজপ্রাসাদ যা কানারি দ্বীপপুঞ্জের প্রথম মারিয়ান ব্যাসিলিকা বা মঠ। এটি তেনেরিফে দ্বীপপুঞ্জের (ক্যানারি দ্বীপপুঞ্জ, স্পেন) ক্যান্ডেলেরিয়ার শহর এবং পৌরসভাতে অবস্থিত। এটি রাজধানী সান্টা ক্রুজ দে তেনেরিফে দ্বীপ থেকে প্রায় ২০ কিলোমিটার (১২ মাইল) দক্ষিণে অবস্থিত।
রাজপ্রাসাদ বা ব্যাসিলিকাটি ক্যানডেলারিয়ার ভার্জিনকে (ক্যানারি দ্বীপপুঞ্জের রক্ষাকর্তা) উৎসর্গীকৃত করা হয়েছে। ক্যানারি দ্বীপপুঞ্জের সরকার ক্যানডেলারিয়ার রাজপ্রাসাদকে সাংস্কৃতিক আকর্ষণ হিসেবে শ্রেণীভূক্ত করা হয়েছে। রাজপ্রাসাদটিকে জোসে এনরিক মাররেরো রেগালাদো স্থপতি দ্বারা পরিকল্পনা করা হয়েছিল।
রাজপ্রাসাদটি স্পেনের বৃহত্তম ব্যাসিলিকার অন্যতম এবং প্রায় ২.৫ মিলিয়ন প্রতি বছর একে পরিদর্শন করেন।
ফটিকছড়ি ইউনিয়ন
ফটিকছড়ি বাংলাদেশের রাঙ্গামাটি জেলার অন্তর্গত কাউখালী উপজেলার একটি ইউনিয়ন।
ফটিকছড়ি ইউনিয়নের আয়তন ১৯,২০০ একর (৭৭.৭০ বর্গ কিলোমিটার)।
২০১১ সালের পরিসংখ্যান অনুযায়ী ফটিকছড়ি ইউনিয়নের লোকসংখ্যা ৭,৫০০ জন। এর মধ্যে পুরুষ ৩,৮১৫ জন এবং মহিলা ৩,৬৮৫ জন।
কাউখালী উপজেলার সর্ব-পশ্চিমে ফটিকছড়ি ইউনিয়নের অবস্থান। উপজেলা সদর থেকে এ ইউনিয়নের দূরত্ব প্রায় ১৪ কিলোমিটার। এ ইউনিয়নের দক্ষিণে বেতবুনিয়া ইউনিয়ন; পূর্বে কলমপতি ইউনিয়ন; দক্ষিণ-পূর্বে ঘাগড়া ইউনিয়ন; উত্তর-পূর্বে রাঙ্গামাটি সদর উপজেলার কুতুকছড়ি ইউনিয়ন ও নানিয়ারচর উপজেলার ঘিলাছড়ি ইউনিয়ন; উত্তর-পশ্চিমে খাগড়াছড়ি জেলার লক্ষ্মীছড়ি উপজেলার বর্মাছড়ি ইউনিয়ন এবং পশ্চিমে চট্টগ্রাম জেলার ফটিকছড়ি উপজেলার খিরাম ইউনিয়ন, রাউজান উপজেলার হলদিয়া ইউনিয়ন ও ডাবুয়া ইউনিয়ন অবস্থিত।
ফটিকছড়ি ইউনিয়ন কাউখালী উপজেলার আওতাধীন ২নং ইউনিয়ন পরিষদ। এ ইউনিয়নের প্রশাসনিক কার্যক্রম কাউখালী থানার আওতাধীন। এ ইউনিয়ন জাতীয় সংসদের ২৯৯নং নির্বাচনী এলাকা পার্বত্য রাঙ্গামাটি এর অংশ। এটি "ডাবুয়া", "ফটিকছড়ি" ও "নাভাংগা" এ ৩টি মৌজা নিয়ে গঠিত।
ফটিকছড়ি ইউনিয়নের স্বাক্ষরতার হার ১৭.৭৮%। এ ইউনিয়নে ১টি মাধ্যমিক বিদ্যালয় ও ৯টি প্রাথমিক বিদ্যালয় রয়েছে।
ফটিকছড়ি ইউনিয়নে যোগাযোগের প্রধান সড়ক কাউখালী-বার্মাছড়ি সড়ক। প্রধান যোগাযোগ মাধ্যম সিএনজি চালিত অটোরিক্সা।
ফটিকছড়ি ইউনিয়নের মধ্য দিয়ে প্রবাহিত হচ্ছে ফটিকছড়ি খাল, সর্ত্তা খাল, ডাবুয়া খাল এবং বার্মাছড়ি ছড়া।
ফটিকছড়ি ইউনিয়নের প্রধান হাট-বাজার হল বার্মাছড়ি বাজার।
নরম্যান ফস্টার র‌্যামজে
নরম্যান ফস্টার র‌্যামজে, জুনিয়র একজন মার্কিন পদার্থবিজ্ঞানী যিনি ১৯৮৯ সালে পদার্থবিজ্ঞানে নোবেল পুরস্কার অর্জন করেন। কর্মজীবনের অধিকাংশ সময় তিনি হার্ভার্ড বিশ্ববিদ্যালয়ে শিক্ষকতা করেছেন।
নরম্যান ফস্টার র‌্যামজে, জুনিয়র ১৯২৭ সালের ১৫ অগাস্ট ওয়াশিংটন ডিসিতে জন্মগ্রহণ করেন। তিনি ১৯৩৫ সালে কলাম্বিয়া বিশ্ববিদ্যালয় থেকে গণিতে বিএ ডিগ্রি অর্জন করেন। তিনি কেমব্রিজ বিশ্ববিদ্যালয় থেকে আবারো ব্যাচেলর্স করেন, তবে এবার পদার্থবিজ্ঞানে। তিনি ১৯৪০ সালে কলাম্বিয়া বিশ্ববিদ্যালয় থেকে পদার্থবিজ্ঞানে পিএইচডি ডিগ্রি অর্জন করেন। ১৯৪০ সালে তিনি এলিনর জেমসনকে বিয়ে করেন। তিনি দ্বিতীয় বিশ্বযুদ্ধের সময় দুই বছর এমআইটি রেডিয়েশন ল্যাবে ৩ সেন্টিমিটার তরঙ্গদৈর্ঘ্যের রাডার গবেষণা দলের প্রধান ছিলেন। ১৯৪৩ সালে লস আলামসে ম্যানহাটন প্রকল্পে কাজ করতে যান। যুদ্ধ শেষে তিনি কলাম্বিয়া বিশ্ববিদ্যালয়ে অধ্যাপক হিসেবে ফিরে আসেন। তিনি নিউইয়র্কে ব্রুকহ্যাভেন ন্যাশনাল ল্যাবরেটরী প্রতিষ্ঠায় অবদান রাখেন। ১৯৪৭ সালে তিনি হার্ভার্ড বিশ্ববিদ্যালয়ে চলে যান এবং পরবর্তী ৪০ বছর সেখানে শিক্ষকতা করেন। এ সময়ে তিনি অক্সফোর্ড বিশ্ববিদ্যালয় এবং ভার্জিনিয়া বিশ্ববিদ্যালয়ে ভিজিটিং অধ্যাপক হিসেবেও কাজ করেন।
হ্যান্স গেয়র্গ ডেমেল্ট
হ্যান্স গেয়র্গ ডেমেল্ট (৯ সেপ্টেম্বর, ১৯২২ - ৭ মার্চ, ২০১৭) একজন জার্মান বংশোদ্ভূত মার্কিন পদার্থবিজ্ঞানী। তিনি ১৯৮৯ সালে নোবেল পুরস্কার অর্জন করেন।
তিনি ইউনিভার্সিটি অফ গ্যটিঙেন থেকে ১৯৪৮ সালে মাস্টার্স এবং ১৯৫০ সালে পিএইচডি অর্জন করেন। তিনি ডক্টরেটোত্তর গবেষণা করেন ডিউক বিশ্ববিদ্যালয়ে। সিয়াটলে অবস্থিত ইউনিভার্সিটি অব ওয়াশিংটনে ১৯৫৫ সালে সহকারী অধ্যাপক, ১৯৫৮ সালে সহযোগী অধ্যাপক এবং ১৯৬১ সালে পূর্ণ অধ্যাপক হন।
জর্জ এলউড স্মিথ
জর্জ এলউড স্মিথ (জন্ম: ১০ মে, ১৯৩০) একজন মার্কিন বিজ্ঞানী, চার্জ কাপল্‌ড ডিভাইস এর সহ-উদ্ভাবক। চার্জ কাপল্‌ড ডিভাইস উদ্ভাবনের জন্য তিনি ২০০৯ সালে পদার্থবিজ্ঞানে নোবেল পুরস্কার লাভ করেন।
স্মিথ নিউ ইয়র্কে জন্মগ্রহণ করেন। তিনি ১৯৫৫ সালে পেনসিলভানিয়া বিশ্ববিদ্যালয় থেকে বিএসসি ডিগ্রি লাভ করেন। ১৯৫৯ সালে মাত্র তিন পৃষ্ঠার অভিসন্দর্ভে তিনি শিকাগো বিশ্ববিদ্যালয় থেকে পিএইচডি ডিগ্রি লাভ করেন। তিনি নিউ জার্সির বেল ল্যাবসে ১৯৫৯ সাল থেকে ১৯৮৬ সাল পর্যন্ত কাজ করেন। তিনি ১২টিরও বেশি প্যাটেন্টের অধিকারী। ১৯৬৯ সালে উইলার্ড বয়েলের সাথে যৌথভাবে চার্জ কাপল্‌ড ডিভাইস উদ্ভাবন করেন।
উইলার্ড বয়েল
উইলার্ড স্টারলিং বয়েল একজন কানাডীয় মার্কিন পদার্থবিজ্ঞানী এবং চার্জ কাপল্‌ড ডিভাইস এর সহ-উদ্ভাবক। বয়েল ২০০৯ সালে পল জর্জ এলউড স্মিথের সাথে যৌথভাবে পদার্থবিজ্ঞানে নোবেল পুরস্কার অর্জন করেন।
বয়েল ১৯২৪ সালের ১৯ অগাস্ট জন্মগ্রহণ করেন। ১৯৪৩ সালে তিনি রয়েল কানাডিয়ান নেভীতে যোগদান করেন। তিনি ম্যাকগিল বিশ্ববিদ্যালয় থেকে ১৯৪৭ সালে বিএসসি, ১৯৪৮ সালে এমএসসি এবং ১৯৫০ সালে পিএইচডি অর্জন করেন। ডক্টরেট অর্জনের পরে তিনি কানাডার রেডিয়েশন ল্যাবে এক বছর এবং কানাডার রয়েল মিলিটারী কলেজে দুই বছর কাজ করেন। ১৯৫৩ সালে তিনি বেল ল্যাবসে যোগ দেন। ১৯৬৯ সালে তিনি জর্জ এলউড স্মিথের সাথে যৌথভাবে চার্জ কাপল্‌ড ডিভাইস উদ্ভাবন করেন। তিনি ১৯৭৫ থেকে ১৯৭৯ সাল পর্যন্ত বেল ল্যাবসে নির্বাহী পরিচালক পদে আসীন ছিলেন।
ডেভিড জোনাথন গ্রস
ডেভিড জোনাথন গ্রস (জন্ম: ১৯ ফেব্রুয়ারি, ১৯৪১) একজন মার্কিন কণা পদার্থবিজ্ঞানী। তিনি ইউনিভার্সিটি অব ক্যালিফোর্নিয়া, সান্তা বারবারা এর কাভলি ইনস্টিটিউট অব থিওরেটিক্যাল ফিজিক্সের সাবেক পরিচালক। তিনি এই বিশ্ববিদ্যালয়ের পদার্থবিজ্ঞান বিভাগের একজন অধ্যাপক।
ডেভিড গ্রস ১৯৪১ সালের ১৯ ফেব্রুয়ারি ওয়াশিংটন ডিসিতে জন্মগ্রহণ করেন। তিনি জেরুজালেমের হিব্রু বিশ্ববিদ্যালয় থেকে ব্যাচেলর্স এবং মাস্টার্স ডিগ্রি অর্জন করেন। তিনি ইউনিভার্সিটি অব ক্যালিফোর্নিয়া, বার্কলে থেকে ১৯৬৬ সালে পিএইচডি অর্জন করেন। ১৯৯৭ সাল পর্যন্ত তিনি হার্ভার্ড বিশ্ববিদ্যালিয়ের একজন জুনিয়র ফেলো এবং প্রিন্সটন বিশ্ববিদ্যালয়ের একজন অধ্যাপক ছিলেন।
আন্তর্জাতিক সংস্থা
আন্তর্জাতিক সংস্থা () দুই বা ততোধিক দেশে কর্মরত এক ধরনের সংস্থাবিশেষ। এতে সাধারণতঃ বেসরকারী সংস্থার তুলনায় আন্তর্জাতিক পর্যায়ের জনগোষ্ঠীর সম্পৃক্ততাসহ সদস্য সংখ্যা তুলনামূলকভাবে অধিক থাকে। এছাড়াও, সংস্থার কর্মক্ষেত্র কিংবা কর্মতৎপরতা ভিন্ন হয়। এ ধরনের সংস্থাগুলো দেশের সরকার ব্যবস্থায় হস্তক্ষেপ করতে পারে না। তবে সরকারের কর্মপন্থার সাথে সীমিত পর্যায়ে অংশগ্রহণ করে থাকে। জাতিসংঘ, রেডক্রস - আন্তর্জাতিক সংস্থার প্রকৃষ্ট উদাহরণ।
আন্তর্জাতিক সংস্থা প্রধানতঃ দুই ধরনের হয়ে থাকে। সেগুলো হচ্ছে -
যে-সকল বেসরকারী সংস্থা বা আন্তর্জাতিক পর্যায়ে অংশগ্রহণ করে, সেগুলো আন্তর্জাতিক বেসরকারী সংস্থারূপে পরিচিতি লাভ করে। এ ধরনের সংস্থা আবার দুই প্রকার। যথা :-
আন্তঃসরকার সংস্থাকে আন্তর্জাতিক সরকারি সংগঠনরূপেও আখ্যায়িত করা হয়। এ ধরনের সংস্থা আন্তর্জাতিক সংস্থার সাথে নিবিড়ভাবে সম্পৃক্ত। সাধারণতঃ স্বাধীন দেশগুলোর জোট সদস্য রাষ্ট্র হিসেবে থাকে। জাতিসংঘ, অর্থনৈতিক সহযোগিতা ও উন্নয়ন সংস্থা (ওইসিডি), ইউরোপের নিরাপত্তা ও সহযোগিতা সংস্থা (ওএসসিই), ইউরোপীয় কাউন্সিল (সিওই), ইউরোপীয় ইউনিয়ন (ইইউ), বিশ্ব বাণিজ্য সংস্থা (ডব্লিউটিও) উল্লেখযোগ্য আন্তর্জাতিক সরকারি সংগঠন। স্বচ্ছতা নিরূপণের জন্য জাতিসংঘকে আন্তর্জাতিক সংগঠন থেকে আন্তঃসরকার সংস্থা হিসেবে বিবেচনা করা হয়।
এইচ ডেভিড পলিতজার
এইচ ডেভিড পলিতজার (জন্ম: ৩১ আগস্ট, ১৯৪৯) একজন মার্কিন তাত্ত্বিক পদার্থবিজ্ঞানী।
পলিতজার নিউ ইয়র্ক সিটিতে জন্মগ্রহণ করেন। তিনি মিশিগান বিশ্ববিদ্যালয় থেকে ১৯৬৯ সালে ব্যাচেলর্স এবং হার্ভার্ড বিশ্ববিদ্যালয় থেকে ১৯৭৪ সালে পিএইচডি অর্জন করেন। তিনি বর্তমানে ক্যালিফোর্নিয়া ইন্সটিটিউট অফ টেকনোলজিতে তাত্ত্বিক পদার্থবিজ্ঞানের অধ্যাপক।
ফ্রাঙ্ক অ্যান্থনি উইলজেক
ফ্রাঙ্ক অ্যান্থনি উইলজেক একজন মার্কিন তাত্ত্বিক পদার্থবিজ্ঞানী, গণিতবিদ। তিনি বর্তমানে ম্যাসাচুসেট্‌স ইনস্টিটিউট অফ টেকনোলজির পদার্থবিজ্ঞানের অধ্যাপক। তিনি ২০০৪ সালে পদার্থবিজ্ঞানে নোবেল পুরস্কার লাভ করেন।
অ্যা ন্থনি ১৯৭০ সালে শিকাগো বিশ্ববিদ্যালয় থেকে গণিতে ব্যাচেলর অব সায়েন্স, প্রিন্সটন বিশ্ববিদ্যালয় থেকে ১৯৭২ সালে গণিতে মাস্টার অব আর্টস এবং ১৯৭৪ সালে পদার্থবিজ্ঞানে পিএইচডি ডিগ্রি অর্জন করেন। তিনি এমআইটি সেন্টার ফর থিওরেটিক্যাল ফিজিক্সের অধ্যাপক। তিনি প্রিন্সটনের ইন্সটিটিউট অব অ্যাডভান্সড স্টাডি এবং ইউনিভার্সিটি অব ক্যালিফোর্নিয়া অ্যাট সান্তা বারবারা এর কাভলি ইনস্টিটিউট অব থিওরেটিক্যাল ফিজিক্সেও কর্মরত ছিলেন।
মার্টিন লুইস পার্ল
মার্টিন লুইস পার্ল একজন মার্কিন পদার্থবিজ্ঞানী যিনি টাউ লেপটন আবিষ্কারের জন্য ১৯৯৫ সালে পদার্থবিজ্ঞানে নোবেল পুরস্কার অর্জন করেন।
পার্ল ১৯৫৫ সালে কলাম্বিয়া বিশ্ববিদ্যালয় থেকে পিএইচডি অর্জন করেন। তার পিএইচডি উপদেষ্টা ছিলেন ১৯৪৪ সালে পদার্থবিজ্ঞানে নোবেল পুরস্কার বিজয়ী রাবি। তিনি তার কর্মজীবনের অধিকাংশ সময় মিশিগান বিশ্ববিদ্যালয় এবং স্ল্যাক ন্যাশনাল অ্যাক্সিলারেটর ল্যাবরেটরী এ ব্যয় করেন। সম্প্রতি তিনি লিভারপুল বিশ্ববিদ্যালয়ে যোগদান করেছেন।
সম্মানসূচক ডক্টরেট, ইউনিভার্সিটি অব বেলগ্রেড, ২০০৯
বারট্রাম ব্রকহাউস
বারট্রাম নেভিল ব্রকহাউস (জন্ম: জুলাই ১৫, ১৯১৮ – মৃত্যু: অক্টোবর ১৩, ২০০৩) একজন কানাডীয় পদার্থবিজ্ঞানী। তিনি ১৯৯৪ সালে পদার্থবিজ্ঞানে নোবেল পুরস্কার লাভ করেন।
ব্রকহাউস আলবার্টায় জন্মগ্রহণ করেন। তিনি ইউনিভার্সিটি অব ব্রিটিশ কলাম্বিয়া থেকে ১৯৪৭ সালেবিএ এবং টরন্টো বিশ্ববিদ্যালয় থেকে ১৯৪৮ সালে এমএ এবং ১৯৫০ সালে পিএইচডি ডিগ্রি অর্জন করেন। ১৯৬২ সালে তিনি ম্যাকমাস্টার বিশ্ববিদ্যালয়ে অধ্যাপক হন এবং ১৯৮৪ সাল পরযন্ত সেখানেই কর্মরত ছিলেন।
ডেভিড মরিস লী
ডেভিড মরিস লী (জন্ম: ২০ জানুয়ারি, ১৯৩১) একজন নোবেল বিজয়ী মার্কিন পদার্থবিজ্ঞানী। তিনি ১৯৯৬ সালে ডগলাস ডীন অশেররফ এবং রবার্ট সি. রিচার্ডসন এর সাথে হিলিয়াম-৩ এর সুপারফ্লুইডিটি আবিষ্কারের জন্য পদার্থবিজ্ঞানে নোবেল পুরস্কার লাভ করেন।
লী যুক্তরাষ্ট্রের নিউ ইয়র্ক এর রী শহরে জন্মগ্রহণ করেন। তার বাবা, এ্যান্নেট (ফ্রাংক্স), একজন শিক্ষক, এবং মা মারভিন লী, একজন তড়িৎ প্রকৌশলী ছিলেন। তারা উভয়ই ইংল্যান্ড এবং লিথুয়ানিয়ার ইহুদী অভিবাসী পরিবারের সন্তান ছিলেন। ডেভিড লী ১৯৫২ সালে হার্ভার্ড বিশ্ববিদ্যালয় থেকে গ্র্যাজুয়েট হন। এর পর তিনি মার্কিন সেনাবাহিনীতে ২২ মাস কাজ করেন। এরপর তিনি কানেকটিকাট বিশ্ববিদ্যালয় থেকে মাস্টার্স ডিগ্রি অর্জন করেন। তিনি ১৯৫৯সালে ইয়েল বিশ্ববিদ্যালয় থেকে পিএইচডি ডিগ্রি অর্জন করেন।
ডগলাস ডীন অশেররফ
ডগলাস ডীন অশেররফ একজন পদার্থবিজ্ঞানী। তিনি হিলিয়াম-৩ এর সুপারফ্লুইডিটি এর একজন গবেষক। তিনি ১৯৯৬ সালে ডেভিড লী এবং রবার্ট সি. রিচার্ডসন এর সাথে পদার্থে নোবেল পুরস্কার লাভ করেন।
অশেররফ ১৯৬৭ সালে ক্যালিফোর্নিয়া ইন্সটিটিউট অফ টেকনোলজি থেকে ব্যাচেলর্স ডিগ্রি লাভ করেন। তিনি ১৯৭৩ সালে কর্নেল বিশ্ববিদ্যালয় থেকে পিএইচডি ডিগ্রি লাভ করেন। এরপর তিনি নিউ জার্সির বেল ল্যাবসে ১৫ বছর কাজ করেন। ১৯৮৭ সালে স্ট্যানফোর্ড বিশ্ববিদ্যালয়ের পদার্থবিজ্ঞান ও ফলিত পদার্থবিজ্ঞান বিভাগে যোগদান করেন। ১৯৯৩-১৯৯৬ সাল পর্যন্ত তিনি এই বিভাগের চেয়ারম্যানের দায়িত্ব পালন করেন।
রবার্ট কোলম্যান রিচার্ডসন
রবার্ট কোলম্যান রিচার্ডসন (জন্ম: জুন ২৬, ১৯৩৭ – ফেব্রুয়ারী ১৯, ২০১৩) একজন মার্কিন পরীক্ষামূলক পদার্থবিজ্ঞানী। রিচার্ডসন,ডগলাস অশেররফ, একজন প্রাক্তন গবেষক এবং ডেভিড লী, তৎকালীন স্নাতক শিক্ষার্থীর সাথে কর্নেল বিশ্ববিদ্যালয়ের গবেষণাগারে হিলিয়াম-৩ এর সুপারফ্লুইডিটি আবিষ্কারের জন্য পদার্থে নোবেল পুরস্কার লাভ করেন।
তিনি ভার্জিনিয়া তেক থেকে ১৯৮ সালে ব্যাচেলর অব সায়েন্স এবং ১৯৬০ সালে মাস্টার্স ডিগ্রি অর্জন করেন। তিনি ১৯৬৫ সালে ডিউক বিশ্বিদ্যালয় থেকে পিএইচই ডিগ্রি অর্জন করেন। তিনি বর্তমানে কর্নেল বিশ্ববিদ্যালয়ের পদার্থবিজ্ঞানের ফ্লয়েড নিউম্যান অধ্যাপক।
সোহরাওয়ার্দী শুভ
সোহরাওয়ার্দী শুভ (জন্ম: ২১ নভেম্বর, ১৯৮৮) রাজশাহীতে জন্মগ্রহণকারী বাংলাদেশী আন্তর্জাতিক ক্রিকেটার। তিনি ডানহাতি ব্যাটসম্যান এবং বামহাতি স্পিনার। ২০০৪-০৫ মৌসুম থেকে ২০০৬-০৭ মৌসুম পর্যন্ত তিনি রাজশাহী বিভাগের হয়ে খেলেন। এছাড়াও, ২০০৫-০৬ মৌসুমে বাংলাদেশ অনূর্ধ্ব-১৯ ক্রিকেট দলে এবং ২০০৬-০৭ মৌসুমে বাংলাদেশ ক্রিকেট বোর্ড একাডেমীর হয়ে খেলেন।
২০১০ সালের নভেম্বরের শেষদিকে চীনের গুয়াংজুতে অনুষ্ঠিত এশিয়ান গেমসের ক্রিকেটে ১৩-সদস্যবিশিষ্ট বাংলাদেশ ক্রিকেট দলের অন্যতম সদস্য ছিলেন তিনি। চূড়ান্ত খেলায় আফগানিস্তান ক্রিকেট দলের বিপক্ষে বাংলাদেশ পাঁচ উইকেটে জয়লাভ করে। এরফলে বাংলাদেশ দল এশিয়ান গেমসে প্রথম স্বর্ণপদক লাভ করে।
উইলিয়াম ড্যানিয়েল ফিলিপস
উইলিয়াম ড্যানিয়েল ফিলিপস (জন্ম: ৫ নভেম্বর, ১৯৪৮) একজন নোবেল বিজয়ী মার্কিন পদার্থবিজ্ঞানী।
ফিলিপস ম্যাসাচুসেট্‌স ইনস্টিটিউট অফ টেকনোলজি থেকে পিইচডি করেন। তিনি ইউনিভার্সিটি অব ম্যারিল্যান্ড, কলেজ পার্কে পদার্থবিজ্ঞানের অধ্যাপক।
ড্যানিয়েল চি ৎসুই
ড্যানিয়েল চি ৎসুই একজন চীনা বংশোদ্ভূত মার্কিন পদার্থবিজ্ঞানী। তিনি ১৯৯৮ সালে বিজ্ঞানী রবার্ট বি. লাফলিন এবং হর্স্ট লুডভিগ স্ট্যোরমার-এর সাথে যৌথভাবে পদার্থবিজ্ঞানে নোবেল পুরস্কার লাভ করেছিলেন।
দ্যানিয়েল শিকাগো বিশ্ববিদ্যালয় থেকে ১৯৬৭ সালে পদার্থবিজ্ঞানে পিএইচডি ডিগ্রি অর্জন করেন। ১৯৬৮ সালে তিনি বেল ল্যাবসে যোগদান করেন। ১৯৮২ সালে তিনি প্রিন্সটন বিশ্ববিদ্যালয় এ তড়িৎ প্রকৌশলের অধ্যাপক নিযুক্ত হন। ২০০৬ থেকে ২০০৮ সাল পর্যন্ত তিনি কলাম্বিয়া বিশ্ববিদ্যালয়ের পদার্থবিজ্ঞান বিভাগে ভিজিটিং অধ্যাপক হিসেবেও কাজ করেন। বর্তমানে তিনি বোস্টন বিশ্ববিদ্যালয়ের একজন অধ্যাপক।
ফেলো, আমেরিকান ফিজিক্যাল সোসাইটি
সোফিয়া হক
সোফিয়া হক (১৪ জুন ১৯৭১ - ১৬ জানুয়ারি ২০১৩) ছিলেন একজন ইংরেজ অভিনেত্রী, গায়ক, ভিডিও জকি এবং নৃত্যশিল্পী। 
তার জন্ম পোর্টসমাউথ, ইংল্যান্ডে, তার বাবা একজন বাংলাদেশী এবং মা ব্রিটিশ। তিন বোনের মধ্যে তিনি সর্বকনিষ্ঠ ছিলেন।
তার ছোটবেলায় নৃত্যশিল্পী হওয়ার জন্য প্রশিক্ষণ নিলেও বন্ধুদের নিয়ে তৈরি করা ব্যান্ড 'আকাসা' দিয়ে গায়িকা হিসেবে সাফল্য পান সোফিয়া। নব্বই দশকে এমটিভি এশিয়া ও ভি চ্যানেলে ভিডিও জকি হিসেবে কাজ করে তুমুল জনপ্রিয়তা পেয়েছিলেন ১৯৯০ সালে এমটিভি এশিয়ার ভিজে হিসেবে কাজ করার জন্য মুম্বাইয়ে আসেন এবং সাত বছর ভিজে হিসেবে কাজ করার পর অভিনয়ে মনোযোগী হন।বেশ কিছু বলিউডের ছবিতেও অভিনয় করেন তিনি। তার অভিনীত উল্লেখযোগ্য ছবির মধ্যে রয়েছে -খুবসুরত, হার দিল জো পেয়ার কারেগা, দি রাইজিং: ব্যালাড অফ মঙ্গল পাণ্ডে, পেহলি নজর কা পহেলা প্যায়ার, লভ অ্যাট ফার্স্ট সাইট এবং ওয়ান্টেড। সর্বশেষ তিনি অভিনয় করেছিলেন ‘ওয়াহ ওয়াহ গার্লস’ নামক একটি ছবিতে। অভিনয়ের পাশাপাশি মডেলিং ইন্ডাস্ট্রিতেও তিনি ব্যাপক জনপ্রিয় ছিলেন। 
বাদ্যযন্ত্র পরিচালক, ডেভিড হোয়াইট সঙ্গে তিনি সারেতে থাকতেন। ২০১২ সালে, বড় দিনের কয়েক দিন আগে অসুস্থ হয়ে হাসপাতালে ভর্তি হওয়ার পর তাঁর শরীরে ক্যান্সার ধরা পড়ে। তার পর থেকে হাসপাতালেই ছিলেন।২০১৩ সালের ১৭ জানুয়ারি ৪১ বছর বয়সে লন্ডন হাসপাতালে ক্যান্সারে মারা যান তিনি।
ফ্রাইড রাইস
ফ্রাই
ফ্রাইড রাইস বা ভাত ভাজা বা ভাত ভাজি এশিয়ার অন্যতম একপ্রকার খাবার। বিশেষত দক্ষিণ-পূর্ব এশিয়াতে এই খাবার প্রচলিত। ভাতকে অর্থাৎ সেদ্ধ চালকে তেলের সাহায্যে কড়াইতে ভেজে রান্না করা হয়। এর সাথে ডিম, সবজি, মাংস মিশিয়ে রান্না করলে এর স্বাদ বৃদ্ধি পায়। বাংলাদেশের অনেক স্থানে না খাওয়া ভাতকে ভেজেও ফ্রাইড রাইস রান্না করা হয়। বাংলাদেশের অনেক রেস্তোরায় ফ্রাইড রাইস মানুষের পছন্দের উল্লেখযোগ্য স্থান দখল করে আছে।
চীনা খাদ্যসম্ভারে ফ্রাইড রাইস উপাদেয় এবং আকর্ষণীয় এক খাবারে পরিণত হয়েছে। সেখানে ভাত ভাজার সময় ডিম, সবজি, মাংস ইত্যাদি মিশিয়ে এর স্বাদ বাড়িয়ে নেয়া হয়।
পাবনা পলিটেকনিক ইন্সটিটিউট​
পাবনা পলিটেকনিক ইন্সটিটিউট 
বাংলাদেশের একটি প্রাচীন ও বৃহত্তম পলিটেকনিক ইন্সটিটিউট। এটি কারিগরি শিক্ষা বোর্ডের অধিনে পরিচালিত একটি শিক্ষা প্রতিষ্ঠান​।
চার বছর মেয়াদি ডিপ্লোমা কোর্সে সুযোগ র​য়েছে আটটি ভিন্ন ট্রেড বা পাঠ্য বিষয়ে। প্রথম বর্ষে মাত্র ৪২০ জন ছাত্র-ছাত্রী এবং চারটি টেকনোলজি (সিভিল, ইলেট্রিক্যাল, মেকানিক্যাল ও পাওয়ার) নিয়ে ডিপ্লোমা-ইন-ইঞ্জিনিয়ারিং কোর্স চালু হয়। অত্র প্রতিষ্ঠানে চার বছর মেয়াদী এই কোর্সে ৮টি বিভাগ চলমান রয়েছে।
১৯২৪ সালে তাড়াশের জমিদার শ্রী বনমালী রায় কর্তৃক বর্তমানে নগরবাড়ী মহাসড়কের দক্ষিণ পার্শ্বে পাবনা শহরে BL Eliot Technical School নামে একটি কারিগরি শিক্ষা প্রতিষ্ঠান প্রতিষ্ঠিত হয়। ১৯৬০ এর দশকে ততকালীন পাকিস্তান সরকারের ৫ম বার্ষিকী পরিকল্পনার অংশ হিসাবে পূর্ব পাকিস্তানের বহু জেলাতে পলিটেকনিক ইন্সটিটিউট স্হাপিত হয়। তারই অংশ হিসেবে পাবনা জেলাতে ১৯৬২ সালে উক্ত টেকনিক্যাল স্কুলটি "পাবনা পলিটেকনিক ইন্সটিটিউট" নামে প্রতিষ্ঠিত হয়। ১৯৭০ সালের ১০ই জানুয়ারি তৎকালীন পরিচালক (কারিগরি শিক্ষা) ড. ওয়াকার আহম্মদ বিশ্ব বিদ্যালয় কলেজের উত্তর-পশ্চিম পার্শে ইছামতি নদীর উপকন্ঠে এক নিরিবিলি মনোরম পরিবেশে ৩০ একর জমির উপর বর্তমানে ক্যাম্পাসের ভীতি প্রস্তর স্হাপন করে ইহার ঐতিহাসিক অগ্রযাএা তরান্তিত করেন। নির্মাণ কাজ সমাপ্তির পর তিনটি টেকনোলজি নিয়ে ১৯৭৮ সালে নূতন ক্যাম্পাসে একাডেমিক কার্যক্রম শুরু হয়।
পাবনা পলিটেকনিক ইন্সটিটিউট পাবনা শহর এলাকার​ গাংকোলায় অবস্থিত। এর উত্তরে ইন্সটিটিউট অব টেক্সটাইল ইঞ্জিনিয়ারিং অ্যান্ড টেকনোলজি, দক্ষিণে কারিগরি শিক্ষক প্রশিক্ষণ মহাবিদ্যালয় (TTTC) এবং পশ্চিমে পাবনা -চাটমোহর​ হাইওয়ে, পূর্ব দিকে পাবনা এডওয়ার্ড কলেজের ক্যাম্পাস অবস্থিত​।
মূল ক্যাম্পাসে চারতলা বিশিষ্ট একটি ভবন, তিনটি বড় ওয়ার্কশপ ভবন, অফিস, লাইব্রেরী, ওয়ার্কশপ এবং ল্যবরেটরী এবং একটি ৪০০ ধারণ ক্ষমতা সম্পন্ন অডিটোরিয়াম। এছাড়া মূল ভবনের উত্তর পাশে রয়েছে মসজিদ সংলগ্ন শহীদ মিনার।
একাডেমিক টেকনোলজি সমূহের মধ্যে রয়েছে
ছাত্রদের জন্য একটি এবং ছাত্রীদের জন্য একটি আবাসিক হল রয়েছে।
নজরুল রচনা তালিকা
কাজী নজরুল ইসলাম বিংশ শতাব্দীর অন্যতম জনপ্রিয় বাঙালি কবি, সঙ্গীতজ্ঞ, সংগীতস্রষ্টা, দার্শনিক, যিনি বাংলা কাব্যে অগ্রগামী এবং অনন্য ভূমিকা রেখেছেন। ভারতের পশ্চিমবঙ্গে জন্ম নেয়া এই কবি বাংলা ভাষার অন্যতম সাহিত্যিক, দেশপ্রেমী এবং বাংলাদেশের জাতীয় কবি। নিম্নে তাঁর রচিত সাহিত্য কর্মের একটি তালিকা দেয়া হলঃ
আনন্দময়ীর আগমনে
ডেভিড জে ওয়াইনল্যান্ড
ডেভিড জেফরি ওয়াইনল্যান্ড (জন্ম: ২৪ ফেব্রুয়ারি, ১৯৪৪) একজন নোবেল বিজয়ী মার্কিন পদার্থবিজ্ঞানী।
ওয়াইনল্যান্ড ইউনিভার্সিটি অব ক্যালিফোর্নিয়া, বার্কলে থেকে ব্যাচেলর ডিগ্রি অর্জন করেন। তিনি নোবেল বিজয়ী পদার্থবিজ্ঞানী নরম্যান ফস্টার র‌্যামজে এর অধীনে কাজ করে হার্ভার্ড বিশ্ববিদ্যালয় থেকে ১৯৭০ সালে ডক্টরেট ডিগ্রি অর্জন করে। তিনি ওয়াশিংটন বিশ্ববিদ্যালয়ে নোবেল বিজয়ী পদার্থবিজ্ঞানী হ্যান্স গেয়র্গ ডেমেল্ট এর অধীনে ডক্টরেটোত্তর গবেষণা করেন। ওয়াইনল্যান্ড আমেরিকান ফিজিক্যাল সোসাইটি এবং অপ্টিক্যাল সোসাইটি অব আমেরিকা এর সদস্য।
ব্রায়ন পি. শেমিডিট
ব্রায়ন পি. শেমিডিট (জন্ম: ২৪ ফেব্রুয়ারি, ১৯৬৭) একজন নোবেল পুরস্কার বিজয়ী পদার্থবিজ্ঞানী।
শেমিডিট আরিজোনা বিশ্ববিদ্যালয় থেকে ১৯৮৯ সালে পদার্থবিজ্ঞান ও জ্যোতির্বিজ্ঞানে ব্যাচেলর অব সায়েন্স ডিগ্রি লাভ করেন। তিনি হার্ভার্ড ইশ্ববিদ্যালয় থেকে জ্যোতির্বিজ্ঞানে ১৯৯২ সালে মাস্টার অব আর্টস এবং ১৯৯৩ সালে পিএইচডি ডিগ্রি অর্জন করেন।
অ্যাডাম জি. রেইস
অ্যাডাম জি. রেইস (জন্ম: ১৬ ডিসেম্বর, ১৯৬৯) একজন নোবেল বিজয়ী মার্কিন পদার্থবিজ্ঞানী। রেইস ওয়াশিংটন ডিসিতে জন্মগ্রহণ করেন। তিনি ১৯৯২ সালে ম্যাসাচুসেট্‌স ইনস্টিটিউট অফ টেকনোলজি থেকে গ্র্যাজুয়েট হন। তিনি ১৯৯৬ সালে হার্ভার্ড বিশ্ববিদ্যালয় থেকে পিএইচডি ডিগ্রি অর্জন করেন।
শহীদ কামরুজ্জামান স্টেডিয়াম
শহীদ কামারুজ্জামান স্টেডিয়াম যা পূর্বে রাজশাহী বিভাগীয় স্টেডিয়াম নামে পরিচিত ছিল, বাংলাদেশের রাজশাহী জেলায় অবস্থিত। এটি জাতীয় নেতা মোহাম্মদ কামারুজ্জামানের নামে নামকরণ করা হয়।
স্টেডিয়ামের ধারণ ক্ষমতা ৩৫,০০০ এবং এটি প্রতিষ্ঠা করা হয় ২০০৪ সালে। স্টেডিয়ামটি প্রধানত ক্রিকেটের জন্য ব্যবহৃত হয়।
ব্রায়ান কোবিল্কা
ব্রায়ান কেন্ট কোবিল্কা (জন্ম: ৩০ মে, ১৯৫৫) একজন নোবেল বিজয়ী মার্কিন বিজ্ঞানী। তিনি স্ট্যানফোর্ড বিশ্ববিদ্যালয়ের স্কুল অব মেডিসিনের মলিকুলার অ্যান্ড সেলুলার ফিজিওলজি বিভাগের অধ্যাপক।
তিনি মিনেসোটা বিশ্ববিদ্যালয় থেকে জীববিজ্ঞান ও রসায়নে ব্যাচেলর্স ডিগ্রি অর্জন করেন। তিনি ইয়েল বিশ্ববিদ্যালয়ের স্কুল অব মেডিসিন থেকে ডক্টর অব মেডিসিন ডিগ্রি অর্জন করেন। তিনি ডিউক বিশ্ববিদ্যালয়ে ডক্টরেটোত্তর গবেষণা করেন। ডিউক বিশ্ববিদ্যালয়ে তিনি রবার্ট লেফকইটজ এঁর তত্ত্বাবধানে বিটা-২ অ্যাডরেনারজিক রিসিপটর এর ক্লোনিং এর উপর কাজ শুরু করেন।
মমতাজ বেগম
মমতাজ (পুরো নাম: "মমতাজ বেগম") একজন জনপ্রিয় বাংলা লোকগানের সংগীত শিল্পী এবং জাতীয় সংসদের দুইবারের সাবেক সদস্য। বাংলাদেশের "সুর সম্রাজ্ঞী" বলে খ্যাত মমতাজ তার চার দশকের ক্যারিয়ারে ৭০০-এর অধিক গান রেকোর্ড করেছেন।
মমতাজের মা উজালা বেগম, বাবা মধু বয়াতি ছিলেন বাউল শিল্পী। মমতাজ বেগমের দুই ভাই রয়েছে। মমতাজ প্রথম জীবনে বাবা মধু বয়াতি, পরে মাতাল রাজ্জাক দেওয়ান এবং শেষে লোক গানের শিক্ষক আবদুর রশীদ সরকারের কাছে গান শেখেন।
দুই দশকের বেশি তার পেশাদারী সংগীত জীবনে ৭০০টির বেশি একক অ্যালবাম প্রকাশ পায়। লোক গানের শিক্ষক আব্দুর রশীদ সরকার সাথে তার বিবাহ হয়। প্রথম জীবনে বাবা মধু বয়াতি, পরে মাতাল রাজ্জাক দেওয়ান এবং শেষে আব্দুর রশীদ সরকারের কাছে গান শেখেন।
মমতাজ সারাদেশে বিভিন্ন সংগীতানুষ্ঠানে নিয়মিত অংশগ্রহন করেন। তাছাড়া তিনি যুক্তরাজ্য, মার্কিন যুক্তরাষ্ট্র সহ বিশ্বের অনেক দেশেই সংগীত অনুষ্ঠানে গান গেয়েছেন এবং তার গান ব্যাপকভাবে সমাদৃত। বাংলা সংস্কৃতির বিভিন্ন অনুষ্ঠানে বিশেষশত বাংলা নববর্ষের বৈশাখি মেলায় তার গান জনপ্রিয়।
২০০৯ সালে নবম জাতীয় সংসদের সংরক্ষিত মহিলা আসনে বাংলাদেশ আওয়ামী লীগ কর্তৃক সংসদ সদস্য মনোনীত হোন। ২০১৪ সালে দশম জাতীয় সংসদ নির্বাচনে তিনি মানিকগঞ্জ-২ আসন থেকে নির্বাচিত হন।
মমতাজ বেগমের প্রথম স্বামী আবদুর রশীদ সরকার যিনি মৃত্যুবরণ করেন। পরে মমতাজ বেগম মোহাম্মদ রমজান আলীকে বিয়ে করেন, যার সাথে তার বিবাহবিচ্ছেদ হয়। পরে মমতাজ বেগম মইনউদ্দিন হাসান চঞ্চলকে বিয়ে করেন। মমতাজ বেগমের ছেলের নাম মেহেদী খান ও পুত্রবধূর নাম চৈতি দেওয়ান। তার এক নাতনি।
রবার্ট লেফকোইতজ
রবার্ট জোসেফ লেফকোইতজ (জন্ম: ১৫ এপ্রিল, ১৯৪৩) একজন নোবেল বিজয়ী মার্কিন বিজ্ঞানী।
লেফকোইতজের জন্ম ১৫ এপ্রিল, ১৯৪৩ সালে ব্রঙ্ক্‌স, নিউ ইয়র্ক শহরে এক ইহুদি পরিবারে। তার পিতা পোল্যান্ড থেকে আমেরিকায় আভিবাসী হন। 
লেফকোইতজ কলাম্বিয়া বিশ্ববিদ্যালয় থেকে ১৯৬২ সালে রসায়নে ব্যাচেলর অব আর্টস ডিগ্রি অর্জন করেন। এই বিশ্ববিদ্যালয় থেকেই ১৯৬৬ সালে তিনি ডক্টর অব মেডিসিন ডিগ্রি অর্জন করেন। ১৯৭৩ সালে তিনি ডিউক বিশ্ববিদ্যালয়ের মেডিসিনের সহযোগী অধ্যাপক এবং প্রাণরসায়নের সহকারী অধ্যাপক হিসেবে নিযুক্ত হন। ১৯৭৭ সালে তিনি মেডিসিনের পূর্ণ অধ্যাপক পদে উন্নীত হন।
হ্যারল্ড ক্লেটন ইউরি
হ্যারল্ড ক্লেটন ইউরি (জন্ম: এপ্রিল ২৯, ১৮৯৩ - মৃত্যু: ৫ জানুয়ারি, ১৯৮১) একজন নোবেল বিজয়ী মার্কিন ভৌত রসায়নবিদ। ইউরি মন্টানা বিশ্ববিদ্যালয় থেকে প্রাণীবিজ্ঞানে ডিগ্রি অর্জন করে ইউনিভার্সিটি অব ক্যালিফোর্নিয়া, বার্কলে থেকে রসায়নে পিএইচডি ডিগ্রি অর্জন করেন। ১৯২৪ থেকে ১৯২৮ সাল পর্যন্ত তিনি জনস হপকিন্স বিশ্ববিদ্যালয়ে শিক্ষকতা করেন।
আচার্য (শিক্ষা)
আচার্য (ইংরেজি: Chancellor) হচ্ছেন একটি বিশ্ববিদ্যালয় অথবা কলেজের নেতা। তিনি বিশ্ববিদ্যালয়ের প্রধান।
বিশ্বের বিভিন্ন দেশের মতো বাংলাদেশেও আচার্য হচ্ছেন বাংলাদেশের রাষ্ট্রপতি। ১৯৯২ সালের প্রাইভেট ইউনিভার্সিটি আইন অণুযায়ী আচার্য সকল বিশ্ববিদ্যালয়ে প্রধান।
উপাচার্য
উপাচার্য (সংক্ষেপে: ভিসি, ইংরেজি: vice-chancellor) বাংলাদেশ, ইংল্যান্ড, আয়ারল্যান্ড, নিউজিল্যান্ড, অস্ট্রেলিয়া, ভারত, শ্রীলংকা সহ কমনওয়েলথ ভুক্ত দেশগুলোর বিশ্ববিদ্যালয়ের প্রধান নির্বাহী কিংবা দায়িত্বপ্রাপ্ত প্রধান। মূলত উপাচার্য হচ্ছেন আচার্যর সহযোগী। এছাড়া উপাচার্যের সহযোগী হিসেবে থাকেন উপ-উপাচার্য।
বাংলাদেশে পদাধিকার বলে সব বিশ্ববিদ্যালয়ের আচার্য হচ্ছেন রাষ্ট্রপতি। এছাড়া উপাচার্য হচ্ছেন বিশ্ববিদ্যালয়ের নির্বাহী প্রধান এবং তার সহযোগী উপ-উপাচার্য অ্যাডমিনিস্ট্রেটিভ সকল বিষয় দেখাশোনা করেন।
সালাহউদ্দিন আহমেদ
সালাহউদ্দিন আহমেদ (জন্ম: অজানা - মৃত্যু: ১৯৯৫) বাংলাদেশের স্বাধীনতা যুদ্ধের একজন বীর মুক্তিযোদ্ধা। স্বাধীনতা যুদ্ধে তার সাহসিকতার জন্য বাংলাদেশ সরকার তাকে বীর উত্তম খেতাব প্রদান করে।
সালাহউদ্দিন আহমেদের পৈতৃক বাড়ি চাঁদপুর জেলার সদর উপজেলার দাসাদী গ্রামে। তাঁর বাবার নাম সাইদউদ্দিন আহমেদ এবং মায়ের নাম আলপুমান নেছা।তাঁর স্ত্রীর নাম সালমা আহমেদ। তাঁদের দুই মেয়ে, দুই ছেলে।
সালাহউদ্দিন আহমেদ চাকরি করতেন ইপিআরে। ১৯৭১ সালে কর্মরত ছিলেন চট্টগ্রাম সেক্টরের অধীন হালিশহরে। মুক্তিযুদ্ধ শুরু হলে ঝাঁপিয়ে পড়েন যুদ্ধে। প্রতিরোধযুদ্ধ শেষে ভারতে যান। তিনি কিছুদিন প্রশিক্ষক হিসেবেও দায়িত্ব পালন করেন। পরে তিনি মুক্তিবাহিনীর নৌকমান্ডো দলে অন্তর্ভুক্ত হন। স্বাধীনতার পর তিনি বাংলাদেশ রাইফেলসে (বিডিআরে) (বর্তমানে বিজিবি) উপসহকারী পরিচালক হিসেবে কর্মরত ছিলেন।
মুক্তিযুদ্ধে নৌ-মুক্তিযোদ্ধাদের নানা অপারেশনের মধ্যে অন্যতম ছিলো পাকিস্তানি শিপিং কোম্পানির জাহাজ ‘এমভি সামি’ আক্রমণ। এ সালাহউদ্দিন আহমেদসহ তিনজন নৌমুক্তিযোদ্ধঅ অংশ নেন। ১৯৭১ সালের ৪ নভেম্বর সকালে চাঁদপুরে মেঘনা নদীর পাশে ছদ্মবেশে রেকি করছিলেন সালাহউদ্দিন আহমেদ। হঠাৎ খবর পান এখলাসপুরের কাছে এমভি সামিসহ দুটি জাহাজ নোঙর করে আছে। খবর পেয়ে তিনি দুটি লিমপেট মাইন, একটি স্টেনগানসহ সহযোদ্ধা শাহজাহান কবির (বীর প্রতীক) ও সেলিমউল্লাহ খানকে নিয়ে নৌকাযোগে এখলাসপুরে রওনা হন। গিয়ে তাঁরা খবর পান জাহাজ দুটি ভেড়েনি। অদূরে নোঙর অবস্থায় আছে। তখন সহযোদ্ধাদের সঙ্গে আলাপ করে তখনই অর্থাৎ দিনের বেলায়ই অপারেশন করার সিদ্ধান্ত নেন তিনি। এরপর তাঁরা তাৎক্ষণিক ভাবে মেঘনা নদীর তীরে থাকা একটি পাল তোলা বড় নৌকায় উঠে পড়েন। নৌকা চলতে শুরু করলো। তবে ইতিমধ্যে এমভি সামিও গন্তব্যে রওনা দেওয়ার জন্য প্রস্তুতি শুরু করে দেয়। নৌমুক্তিযোদ্ধারা কাছাকাছি গিয়ে দেখেন জাহাজের ডেকে তিন-চারজন পাকিস্তানি সেনা অস্ত্র হাতে পাহারায় নিযুক্ত। তখন দুপুর। সালাহউদ্দিন আহমেদ দেরি না করে শাহজাহান কবিরকে নিয়ে নৌকার পেছন দিয়ে পানিতে নেমে পড়েন এবং তখন নিজেদের বুকে গামছা দিয়ে বেঁধে নেন লিমপেট মাইন। সালাহউদ্দিন ও শাহজাহান প্রহরারত পাকিস্তানিদের সতর্ক চোখ ফাঁকি দিয়ে জাহাজের কাছে যান। সফলতার সঙ্গেই জাহাজের গায়ে মাইন লাগান। ফেরার পথে দ্রুত সাঁতার কাটতে দেখে সন্দেহ হয় পাকিস্তানি বাহিনীদের সদস্যদের। তবে ততক্ষনে মাইন বিস্ফোরিত হয়ে যায়। আর কিছুক্ষনের মধ্যেই ক্ষতিগ্রস্ত এমভি সামি অতল পানির নিচে হারিয়ে যায়।
ফ্রান্সিস্কো গোয়া
ফ্রান্সিস্কো হোসে দে গোয়া ই লুসিয়েন্তেস (৩০ মার্চ ১৭৪৬ - ১৬ এপ্রিল ১৮২৮) ছিলেন একজন স্প্যানিশ রোমান্টিক চিত্রকর ও প্রিন্টপ্রস্তুতকারক। চিত্রকলার ওল্ড মাস্টার যুগের শেষ ও আধুনিক যুগের প্রথম চিত্রকর হিসেবে বিবেচনা করা হয়। তিনি স্প্যানিশ রাজার দরবারের একজন রাজচিত্রকর ছিলেন। তার চিত্রগুলোর ভিতর দিয়ে একইসঙ্গে তার যুগের ঘটনাবলী ও সেসব ঘটনার বিশ্লেষণ ফুটে উঠে। তার শিল্পচর্চার রীতিবিরুদ্ধ কল্পনাপ্রয়াসী উপাদান ও একই সঙ্গে রং-এর সাহসী ব্যবহার পরবর্তী প্রজন্মের চিত্রকর যেমন এদুয়ার মানে, পাবলো পিকাসো, ও ফ্রান্সিস বেকনের নিকট আদর্শ হিসেবে কাজ করেছে।
ফ্রান্সিসকো গয়া ৩০ মার্চ ১৭৪৬ সালে স্পেনের Fuendetodos, Aragón তে জন্মগ্রহন করেন। তার পিতার নাম জোসে বেনিটো ডি গয়া ফ্র্যঙ্ক এবং মাতার নাম গ্রাসিয়া ডি লুসিয়েন্টেস সালভেদর। গয়ার পিতা ছিলেন একজন স্পেনিয় আদিবাসী। তারে পেশা ছিল আলঙ্করিক গিল্টিকার। ফ্রান্সিসকো ১৭৪৯ সালে সারগোসা শহরে একটি বাড়িতে বসবাস করতে শুরু করেন। সম্ভবত তিনি Escuelas Pias এ তার স্কুল জীবন শুরু করেন। মার্টিন জাপাতের সাথে তিনি ঘনিষ্ট সম্পর্ক গড়ে তোলেন। ১৭৭০ থেকে ১৭৯০ সাল পর্যন্ত মাদ্রিদের রাজসভায় তার প্রাথমিক কর্মজীবন সম্পর্কে ধারনা পাওয়া যায়। ১৪ বছর বয়সে প্রখ্যাত চিত্রকর José Luzán এর সাথে ৪ বছর কাজ করেন। এরপর তিনি মাদ্রিদে চলে যান। সেখানে এন্টনি র‌্যাফায়েল মেঙগজের সাথে পড়াশুনা করেন। গয়া এরপর ১৭৬৩ এবং ১৭৬৬ সালে Real Academia de Bellas Artes de San Fernando তে ভর্তী হবার চেষ্টা কের ব্যর্থ হন। এরপর ১৭৭১ সালে তিনি রোমে চলে আসেন। সেখানে একটি চিত্রকর্ম প্রতিযোগিতায় তার আঁকা একটি চিত্রকর্ম দ্বিতীয় স্থান অধিকার করে। 
১৭৭৫ সালের ২৫ জুলাই তিনি জোসেফা পেপাকে বিবাহ করেন। গয়া ১৭৬৫ সাল থেকে Real Academia de Bellas Artes de San Fernando এর সদস্য ছিলেন। এর ফলশ্রুতিতে তিনি স্পেনের রাজকীয় প্রাসাদগুলোর প্রস্থর নির্মিত দেয়াল সাজানোর জন্য ৪২ টি প্যাটার্ন অঙ্কন করেন। তার এই কাজগুলো রাজকীয় দরবারে তার প্রবেশাধিকার নিশ্চিত করে এবং তিনি তৎকালিন রাজপরিবারের অনুগ্রহ প্রাপ্ত হন। Church of San Francisco El Grande এর মূল বেদীতে তার অঙ্কিত একটি চিত্রকর্মন জন্য তিনি Royal Academy of Fine Art এর সদস্যপদ পান। ১৭৮৩ সালে স্পেনের রাজা তৃতীয় চার্লস তার পোর্টেট তৈরী করার জন্য গয়াকে নিয়োগ করেন। সেই সময় ক্রাইন প্রিন্স ডন লুই এর সাথে তার বন্ধুত্ব গড়ে ওঠে। ১৭৮৬ সালে রাজা তাকে বেতনভোগী রাজচিত্রকর হিসাবে নিয়োগ দেন। রাজা চতুর্থ চার্লসের সময়ে তিনি তাঁর ক্যারিয়ারের সর্বোচ্চ সম্মানজনক অবস্থানে পৌছান। ১৮০৮ সারে ফ্রান্সের সেনাবাহিনী নেপোলিয়নের ভ্রাতা প্রথম জোসেফের নের্তৃত্বে স্পেন আক্রমণ করলে পেনিনসুলা যুদ্ধ শুরু হয়। গোয়া নতুন রজার দরবারেও তার স্থান করে নেন। ১৮১৪ সালে স্পেনের রাজা সপ্তম ফার্ডিনান্ড পুনরায় সিংহাসন ফিরে পেলে গোয়া ফ্রান্সদের সাথে কাজ করা থেকে বিরত থাকেন। ১৮১২ সালে তার স্ত্রী জোসেফা মারা যান।
হাইপারটেক্সট ট্রান্সফার প্রোটোকল সিকিউর
হাইপারটেক্সট ট্রান্সফার প্রোটোকল সিকিউর বা এইচটিটিপিএস (Hypertext Transfer Protocol Secure বা HTTPS) হল ইন্টারনেটে বহুল ব্যবহৃত একপ্রকার সুরক্ষিত কম্পিউটার নেটওয়ার্ক প্রটোকল। এইচটিটিপিএসে যোগাযোগ প্রটোকল ট্রান্সপোর্ট লেয়ার সিকিউরিটি (টিএলএস) বা এর পূর্ববর্তী সিকিউর সকেটস লেয়ার (এসএসএল) দিয়ে এনক্রিপ্ট করা হয়। এই প্রটোকলকে তাই এইচটিটিপি অভার টিএলসি বা এইচটিটিপি অভার এসএসএল বলা হয়।
এটি ইন্টারনেট ব্যবহার করার সময় ওয়েব সার্ভার থেকে ইউজারকে ম্যান-ইন-দ্য-মিডল আক্রমণ থেকে রক্ষা করে।
কমন লুন
কমন লুন ("Gavia immer") এক ধরণের জলচর পাখি যেটি পানির ওপর দিয়ে দৌড়ে যেতে পারে। পুরো শরীর হাঁসের মতো হলেও ঠোঁট ছুঁচাল। পানির ওপর খাড়া হয়ে চলতে পারে এরা। ওড়ার সময় প্রচুর গতিবেগ প্রয়োজন হয় লুনের আর এ জন্য বিমানের মতো লম্বা দৌড় দেয়।
উত্তর আমেরিকা এবং গ্রিনল্যান্ড ও আইসল্যান্ডের কিছু অংশে দেখা যায় পরিযায়ী পাখিটিকে।
গায়ে সাদা-কালো রঙের কাজ। কমন লুনের পা থাকে একদম পেছনে। এ কারণে ডাঙায় চলাফেরা করতে খুব কষ্ট হয় এদের। তাই পানিতেই কাটায় বেশির ভাগ সময়। পানিতেই ঘুমায় এরা। পাখিটি ভাল সাঁতারু। পানির নিচে ২০০ ফুট পর্যন্ত যেতে পারে এরা। কমন লুন লম্বায় প্রায় তিন ফুট (৯১ সেন্টিমিটার) পর্যন্ত হতে পারে।
সাধারণত মাছ আর ছোটখাটো জলজ প্রাণী খেয়ে বেঁচে থাকে। ওজন হতে পারে পাঁচ কেজি পর্যন্ত।
ব্যাসিলিস্ক
ব্যাসিলিস্ক (Basiliscus basiliscus) একধরনের গিরগিটি যা "জেসাস লিজার্ড" বলেও পরিচিত। সাগরতীরে বাস করা আরেক জলচর সরীসৃপ ইগুয়ানার সঙ্গে বেশ মিল রয়েছে এদের। বড় শিকারি পাখি, সাপ, বড় রাক্ষুসে মাছ আর অন্যান্য গিরগিটি ওদের শত্রু। শত্রুর ধাওয়া খেলে দ্রুততার সাথে পানিতে নেমে পড়ে, তারপর জলের উপরিভাগ দিয়ে চারপায়ে ছুটে যায়।
মধ্য আমেরিকার রোদেলা এলাকায় থাকে ব্যাসিলিস্ক। কয়েকটি প্রজাতি রয়েছে এদের।
প্রায় ফুট খানেক (প্রায় ৩০ সেন্টিমিটার) করে লম্বা হয় এরা। কোনো কোনোটি দুই ফুট পর্যন্ত হতে পারে। ওজন হতে পারে ২০০ থেকে ৬০০ গ্রাম। ব্যাসিলিস্কের পেছনের পা দুটির পাতায় আঙুলের ফাঁকে ফাঁকে আঁশের ঝালর রয়েছে, যা অনেকটা হাঁসের পায়ের মতো কাজ করে। এই পায়ের গঠনই এমন যার মধ্যে বাতাস ভরা বুদ্বুদ আটকাতে পারে। পানির ওপর দিয়ে দ্রুত ছোটার সময় এই বুদ্বুদ ওদের ডুবে যাওয়া থেকে রক্ষা করে। যেসব ব্যাসিলিস্ক আকারে ছোট, বড়গুলোর চেয়ে সেগুলো আরও দ্রুত ছুটতে পারে। তবে পানির ওপর দিয়ে দৌড়ানোর জন্য সবার বেলায় নির্দিষ্ট ক্ষিপ্রতা প্রয়োজন তা না হলে কেউ পানির ওপর দিয়ে ছুটতে পারবে না। ব্যাসিলিস্ক সাঁতার জানে।।
পেরিস্কোপ
পেরিস্কোপ () এক ধরনের দৃষ্টিগোচরীভূত যন্ত্র যা কোন গুপ্তস্থানে অবস্থান করে ব্যক্তি কর্তৃক কোন নির্দিষ্ট লক্ষ্যবস্তুকে পর্যবেক্ষণ করা যায়। সাধারণতঃ এ যন্ত্রের প্রধান উপকরণ হচ্ছে - আয়না, চোখ দিয়ে দেখার উপযোগী ল্যান্স, আলো পৌঁছানোর প্রয়োজনীয় রাস্তাসহ বাহ্যিক বা ভৌত অবকাঠামো। আলো পৌঁছানোর জন্যে কমপক্ষে দুইটি সরল ৪৫ কৌণিক অবস্থান নির্ধারণ করা প্রয়োজন। শীর্ষভাগে রক্ষিত আয়না আলো গ্রহণ করে নিম্নের আয়নায় প্রেরণ করে। পেরিস্কোপের সাহায্যে একজন পর্যবেক্ষণকারী প্রয়োজনীয় সিদ্ধান্ত নিয়ে থাকেন। প্রথম বিশ্বযুদ্ধে পর্যবেক্ষণের উদ্দেশ্যে পরীক্ষায় ব্যবহার করা হতো। সামরিক বাহিনীর সদস্যরা ট্যাঙ্কে ও অস্ত্রশস্ত্রসজ্জিত গাড়ীতে পেরিস্কোপ ব্যবহার করতো।
যুদ্ধকালীন সময়ে ডুবোজাহাজ কিংবা পরীখার অভ্যন্তরে থেকে প্রতিপক্ষের অবস্থান নিশ্চিত করতে এর ব্যবহারের জুড়ি মেলা ভার। সাবমেরিনে ব্যবহৃত পেরিস্কোপ বেশ জটিল প্রকৃতির। একগুচ্ছ ল্যান্স, দুইটি টেলিস্কোপ এবং আয়নার পরিবর্তে প্রিজম দিয়ে বস্তুর অবস্থান নিশ্চিত করা হয়। আধুনিককালের সাবমেরিনে ব্যবহৃত পেরিস্কোপের গঠনপ্রক্রিয়া আরো সরলতম যার দুইদিকে দুইটি টেলিস্কোপ বসানো হয়। যদি কোন কারণে দুই টেলিস্কোপ ভিন্নভাবে থাকে, তাহলে তাদের মধ্যকার পার্থক্যগুলো সঙ্কুচিত করার মাধ্যমে কার্যোপযোগী করা হয়।
১৮৫৪ সালে হিপ্পোলিত মারি-ডেভি নামীয় বিখ্যাত রসায়নবিদ ও ফরাসী আবিষ্কারক জলযানে ব্যবহার উপযোগী প্রথম পেরিস্কোপ যন্ত্রটি আবিষ্কার করেন। যন্ত্রটির দুই পার্শ্বের দুই প্রান্তে উলম্বাকৃতি নলে ক্ষুদ্র আয়না ৪৫ কোণে লাগানো থাকতো। ১৯০২ সালে সিমন লেক তাঁর নিজস্ব সাবমেরিন আর্গোনাটে পেরিস্কোপ ব্যবহার করেছিলেন। প্রথম বিশ্বযুদ্ধে স্যার হাওয়ার্ড গ্রাব এ যন্ত্রের প্রভূত উন্নয়ন সাধন করেন। মর্গ্যান রবার্টসন পেরিস্কোপের মেধাস্বত্ব সংরক্ষণের চেষ্টা চালিয়েছেন যা তিনি তাঁর কল্পকাহিনীতে সাবমেরিনের বর্ণনা অংশে পেরিস্কোপের কথা তুলে ধরেছিলেন। দ্বিতীয় বিশ্বযুদ্ধে রাইফেলে স্থায়ীভাবে পেরিস্কোপ বসানো ছিল। এরফলে প্রতিপক্ষ বিশেষ করে স্নাইপারদের আক্রমণ থেকে রক্ষাকল্পে পরীখা থেকে সৈন্যদের অবস্থান সম্বন্ধে নিশ্চিত করা যেতো।
স্বল্প জলে সাবমেরিনের সাহায্যে পেরিস্কোপ ব্যবহার করা হয়। নিকটবর্তী লক্ষ্যবস্তুর অনুসন্ধান কিংবা পানিতে ভাসমান যুদ্ধযান, আকাশ নিরীক্ষণের এটি ব্যবহৃত হয়। যখন এর ব্যবহারের প্রয়োজন পড়ে না, তখন সাবমেরিনের অবকাঠামোর সাথে গুটিয়ে ফেলা হয়। ব্যবহৃত অবস্থায় কখনোবা এটি রাডারের সাহায্যে সনাক্ত করা সম্ভবপর। আয়না সহযোগে নৌযানে সাধারণ ব্যবহার উপযোগী প্রথম স্থির পেরিস্কোপ আবিষ্কার করেন মারি ডেভি। আমেরিকার গৃহযুদ্ধে ১৮৬১-১৮৬৫ সময়কালে থমাস এইচ. ডাউটি মার্কিন নৌবাহিনীতে প্রিজম ব্যবহারের মাধ্যমে পরবর্তী সংস্করণ আবিষ্কার করেন।
পশ্চাৎ সংকরায়ন
পশ্চাৎ সংকরায়ন হচ্ছে হাইব্রিডের সাথে এর যে কোন একটি অভিভাবক এর সংকরায়ন। এই প্রক্রিয়ার সাহায্যে অভিভাবকের বৈশিষ্ট্যের মতো সন্তান পাওয়া সম্ভব।
সাধারণত দুই ভাবে পশ্চাৎ সংকরায়ন হয়ে থাকে।
প্রাণীদের ক্ষেত্রে সাধারণত প্রচ্ছন্ন জাতের সন্তানের মধ্যে আকাঙ্খিত বৈশিষ্ট্যের জীন প্রবেশ করানোর জন্য এ পদ্ধতিটি ব্যবহার হয়ে থাকে। তাছাড়া ইদানীং সময়ে স্টেম সেল তৈরীতে পশ্চাৎ সংকরায়ন গুরুত্বপূর্ণ ভূমিকা পালন করছে।
কল্পনা চাকমা অপহরণ
কল্পনা চাকমা বাংলাদেশের পার্বত্য চট্টগ্রাম অঞ্চলের আঞ্চলিক সংগঠন হিল উইমেন্স ফেডারেশনের সাংগঠনিক সম্পাদক ছিলেন। তিনি ১৯৯৬ সালের ১১ জুন মধ্যরাতে রাঙামাটির বাঘাইছড়ি উপজেলার নিউ লাইল্যাঘোনার নিজ বাড়ি থেকে অপহৃত হন। এই ঘটনাটি বাংলাদেশ এবং বহি:বিশ্বে তুমুল আলোড়ন সৃষ্টি করে ও মানবাধিকার এবং নারী অধিকার নিয়ে কাজ করে এমন সংগঠনগুলোর মধ্যে তীব্র প্রতিক্রিয়া হয়। এমনকি তখন এ ঘটনা প্রতিবাদে ব্যাপক বিক্ষোভ অনুষ্ঠিত হয় ও সেই বিক্ষোভে পুলিশের গুলিতে হতাহতের ঘটনাও ঘটে।
এই অপহরণের জন্য অপহৃতার পরিবার থেকে বরাবরই অপহরণকারী হিসেবে তৎকালীন সময় রাঙামাটিতে কর্তব্যরত সামরিক বাহিনীর কয়েকজন কর্মকর্তার বিরুদ্ধে অভিযোগ করা হয়।
কল্পনা চাকমা অপহৃৎ হওয়ার পর দেশ ও বিদেশে সংগঠিত বিভিন্ন জনমত ও আন্দোলনের চাপে তৎকালীন প্রধানমন্ত্রীর নির্দেশে ১৯৯৬ সালের ৭ সেপ্টেম্বর সরকার অবসরপ্রাপ্ত বিচারপতি আব্দুল জলিলকে প্রধান করে তিন সদস্যের একটি তদন্ত কমিটি গঠন করতে বাধ্য হয়। একই সাথে সরকার পুলিশ বিভাগের মাধ্যমেও তদন্ত পরিচালানা করে।
১৩ জানুয়ারি ২০১৩ তারিখে রাঙামাটির চিফ জুডিসিয়াল ম্যাজিস্ট্রেট আদলতে জমা দেয়া সিআইডির চূড়ান্ত প্রতিবেদনের বিরুদ্ধে না-রাজি দিয়েছেন মামলার বাদী কালিন্দী কুমার চাকমা। শুনানি শেষে বিচারক বিষয়টি নিয়ে আগামী ১৬ জানুয়ারি ২০১৩ তারিখ পরবর্তী আদেশ দেওয়ার দিন ধার্য করে। এদিন শুনানিতে বাদী পক্ষের আইনজীবীরা সিআইডির রিপোর্টের বিশ্বাসযোগ্যতা নিয়ে প্রশ্ন তুলে তা প্রত্যাখ্যান করে বিচার বিভাগীয় তদন্তের আদেশ চাইলে আদালতও সিআইডির প্রতিবেদন নিয়ে সংশয়ের কথা জানান এবং উপরোক্ত আদেশ দেন।
অপহৃৎ হওয়ার দীর্ঘ ১৬ বছর পার হয়ে গেলেও এখনও কোনো সন্ধান মেলেনি হিল উইমেন্স ফেডারেশন নেত্রী কল্পনা চাকমার।
আবার যেহেতু এখনও তদন্তের কাজ শেষ হয়নি, তাই 'কল্পনা চাকমা অপহরণ'-এর বিচারের কাজও থেমে রয়েছে।
এদিকে, কল্পনা চাকমার পরিবার তার সম্পর্কে নিশ্চিত কোন খবর না পাওয়ায় এখনো তার অন্ত্যেষ্টিক্রিয়া সম্পন্ন করা থেকে বিরত রয়েছে।
ইনটলারেন্স
ইনটলারেন্স ১৯১৬ সালে মুক্তিপ্রাপ্ত একটি নির্বাক মার্কিন চলচ্চিত্র।
মোট চারটি ভাগে এ ছবিতে গল্প বলা হয়েছে। বিভিন্ন শতাব্দী আর সংস্কৃতির গল্প ফুটে উঠেছে এ ছবিতে। প্রথম গল্পটির প্রেক্ষাপট মধ্যযুগের ফ্রান্সে নবম চার্লসের সময়ের। দ্বিতীয় গল্পটির মূল উপজীব্য যিশু খ্রিস্টের শেষের দিনগুলি। তৃতীয় গল্পটি গড়ে উঠেছে ব্যাবেলেনীয় সভ্যতাকে কেন্দ্র করে আর শেষের গল্পটি এক দরিদ্র বালিকার গল্প যার জীবনে দুর্ভোগ নেমে আসে সমাজিক উন্নয়কারীদের নিষ্ঠুরতায়। মা তার শিশুকে দোলনায় দোল খাওয়াচ্ছে এই সরল চিত্রকল্প দিয়ে সবগুলো গল্পকে একীভূত করা হয়েছে। 
বিশেষত্ব : গ্রিফিথের দ্বিতীয় ছবি ইন্টলারেন্স। প্রথম ছবি বার্থ অব আ নেশনে গ্রিফিত শৈল্পিক ও অর্থনৈতিক সাফল্য পেয়েছিলেন। কিন্তু সেই ছবি ঘিরে আজও বর্ণবিদ্বেষ আর উগ্র সা¤প্রদায়িকতার কলঙ্ক লেগে আছে। ইন্টলারেন্স যেন এ সবেরই জীবন্ত জবাব। গ্রিফিথ এই ছবির মাধ্যমে মানবিক বিদ্বেষ, হানাহানি আর ঘৃণার বিরুদ্ধে কথা বলেছেন। তৎকালীন পুঁজিবাদ, শ্রম ও সামাজিক অসঙ্গতির দ্বন্দ্ব্বকে তিনটি গল্পর সাথে মিলিয়ে তিনি এই অসাধারণ দৃশ্যকাব্য নির্মাণ করেছেন। চারটি গল্পের মাধ্যমেই নানা কালের মানব সমাজের অসহিষ্ণুতা বিভিন্ন ধর্মের প্রেক্ষাপটে তুলে ধরা হয়েছে। মজার বিষয় হলো, তার দেশ যখন প্রথম বিশ্বযুদ্ধে জড়িয়ে পড়তে যাচ্ছে তখনই গ্রিফিথের এই বিশ্ব শান্তি ও ভাতৃত্বের ছবির মুক্তি। ইন্টলারেন্সকে গ্রিফিথের শ্রেষ্ঠ কাজই শুধু নয়, বরং নির্বাক যুগের অন্যতম সেরা ছবি হিসাবে গণ্য করা হয়। এ ছবির বিশাল সেট ও সম্পাদনা আজও বিস্ময়কর।
পিটার ম্যান্সফিল্ড
পিটার ম্যান্সফিল্ড (৯ অক্টোবর, ১৯৩৩ - ৮ ফেব্রুয়ারি, ২০১৭) একজন পদার্থবিজ্ঞানী। তিনি ম্যাগনেটিক রেজোন্যান্স ইমেজিং বিষয়ক গবেষণার জন্য ২০০৩ সালে চিকিৎসাবিজ্ঞানে নোবেল পুরস্কার অর্জন করেন।
ম্যান্সফিল্ড ১৯৩৩ সালের ৯ অক্টোবর লন্ডনে জন্মগ্রহণ করেন। তিনি ১৯৫৯ সালে কুইন মেরি কলেজ থেকে বিএসসি ডিগ্রি অর্জন করেন। তিনি ১৯৬২ সালে পিএইচডি ডিগ্রি অর্জন করেন। তিনি ১৯৬৪ সালে নটিংহ্যাম বিশ্ববিদ্যালয়ে পদার্থবিজ্ঞান বিভাগে প্রভাষক হিসেবে যোগদান করেন। ১৯৬৮ সালে তিনি জ্যেষ্ঠ প্রভাষক এবং ১৯৭০ সালে রীডার পদে উন্নীত হন। ১৯৯০ সালে অধ্যাপক পদে উন্নীত হন এবং ১৯৯৪ সালে অবসর নেন।
স্টানলি বি প্রুসিনার
স্টানলি বেঞ্জামিন প্রুসিনার (জন্ম: ২৮ মে, ১৯৪২) একজন মার্কিন নিউরোলজিস্ট এবং প্রাণরসায়নবিদ। তিনি প্রিয়ন আবিষ্কারের জন্য ১৯৯৭ সালে চিকিৎসাবিজ্ঞানে নোবেল পুরস্কার লাভ করেন।
প্রুসিনারের শৈশব কাটে আইওয়া এবং ওহাইওতে। তিনি পেন্সিলভানিয়া বিশ্ববিদ্যালয় থেকে রসায়নে ব্যাচেলর অব সায়েন্স ডিগ্রি অর্জন করেন। পরে একই বিশ্বিদ্যালয়ের স্কুল অব মেডিসিন থেকে তিনি ডক্টর অব মেডিসিন ডিগ্রি অর্জন করেন।
হাফিজ উদ্দিন আহম্মদ
হাফিজ উদ্দিন আহম্মদ (জন্ম: ২৯ অক্টোবর ১৯৩৯) হলেন একজন বাংলাদেশী সামরিক ব্যক্তিত্ব, সংসদ সদস্য, বাংলাদেশ সরকারের মন্ত্রী ও বাংলাদেশের স্বাধীনতা যুদ্ধের একজন বীর মুক্তিযোদ্ধা। স্বাধীনতা যুদ্ধে তার সাহসিকতার জন্য বাংলাদেশ সরকার তাকে বীর বিক্রম খেতাব প্রদান করে। তিনি বাংলাদেশ জাতীয়তাবাদী দল-বিএনপির ভাইস চেয়ারম্যান হিসাবে দায়িত্ব পালন করছেন।
হাফিজ উদ্দিন আহম্মদের পৈতৃক বাড়ি ভোলার লালমোহনে। তাঁর বাবার নাম আজহার উদ্দিন আহম্মদ এবং মায়ের নাম করিমুন্নেছা। তাঁর স্ত্রীর নাম দিলারা হাফিজ। তাঁদের এক মেয়ে, দুই ছেলে।
হাফিজ উদ্দিন আহম্মদ পড়াশোনা শেষ করে পাকিস্তানি সেনাবাহিনীতে। ১৯৬৮ সালে কমিশন পান এবং প্রথম কর্মরত ছিলেন প্রথম ইস্ট বেঙ্গল রেজিমেন্টে। ফুটবলের প্রতি ছিল তাঁর যথেষ্ট আগ্রহ ছিলো। ১৯৭১ সালের মার্চে হাফিজ উদ্দিন তাঁর ইউনিটের সঙ্গে যশোরের প্রত্যন্ত এলাকা জগদীশপুরে শীতকালীন প্রশিক্ষণে ছিলেন। ২৫ মার্চের পর তাঁদের ডেকে পাঠানো হয় এবং ২৯ মার্চ তাঁরা সেনানিবাসে ফেরেন। পরে যোগ দেন যুদ্ধে। পাকিস্তানি সেনাবাহিনীর বিরুদ্ধে প্রতিরোধযুদ্ধ শেষ করে ভারতে যান। তিনি কামালপুর, ধলই বিওপি, কানাইঘাট ও সিলেটের এমসি কলেজের যুদ্ধে বেশ ভূমিকা রাখেন। স্বাধীনতার পর তিনি বাংলাদেশ সেনাবাহিনীতেই কর্মরত ছিলেন। সেনাবাহিনী থেকে অবসরের পর তিনি রাজনীতিতে যোগ দেন। ২০০১-০৬ সালে বাংলাদেশ সরকারের মন্ত্রী হিসেবেও দায়িত্ব পালন করেন।
১৯৭১ সালের মুক্তিযুদ্ধকালে হাফিজ উদ্দিন আহম্মদ দলনেতা হিসেবে বেশ কয়েকটি সম্মুখযুদ্ধে নেতৃত্ব দেন। এর মধ্যে অন্যতম একটি যুদ্ধ হচ্ছে জামালপুরের বকশিগঞ্জ উপজেলার অন্তর্গত কামালপুরের যুদ্ধ। ১৯৭১ সালের ৩১ জুলাই কামালপুরে ভয়াবহ যুদ্ধ হয়। কামালপুর বিওপিতে ভোর সাড়ে তিনটার সময় বি ও ডি দুই কোম্পানি মুক্তিযোদ্ধা নিয়ে আক্রমণ করেন হাফিজ উদ্দিন আহমেদ। দুটি কোম্পানির মধ্যে বি কোম্পানির কমান্ডার ছিলাম তিনি। ডি কোম্পানির কমান্ডার ছিলেন সালাহউদ্দিন মমতাজ (বীর উত্তম)। সে সময়ে মাহবুবুর রহমানের (বীর উত্তম) নেতৃত্বে ‘এ’ কোম্পানিকে পাঠানো হয় উঠানিপাড়ায় কাটঅফ পার্টিতে যোগ দিতে। তবে বি ও ডি কোম্পানি এফইউপিতে পৌঁছানোর আগেই আর্টিলারির গোলাবর্ষণ শুরু হয়ে যায় যা এ দুটি কোম্পানি এফইউপিতে পৌঁছার পর শুরু হওয়ার কথা ছিল। এতে মুক্তিযোদ্ধারা কিংকর্তব্যবিমূঢ় হয়ে পড়েন আর তখনই পাকিস্তান সেনাবাহিনী আর্টিলারি ও ভারী মর্টারের সাহায্যে গোলাবর্ষণ শুরু করে মুক্তিযোদ্ধাদের উপর। পরবর্তীতে হাফিজ উদ্দিন আহম্মদ ও সালাহউদ্দিন আমাদের দলের মুক্তিযোদ্ধাদের একত্র করে শত্রুদের আক্রমণ শুরু করেন। তুমুল আক্রমণে শত্রুরা পেছনে হটে যায়। তখনও শত্রুরা পেছনে অবস্থান নিয়ে আর্টিলারি ও মর্টারের গোলাবর্ষণ করতে থাকে। শত্রুর গোলাগুলিতে সালাহউদ্দিন মমতাজ শহীদ হন। একটু পর মর্টারের স্প্লিন্টারের আঘাতে আহত হন হাফিজ উদ্দিন আহম্মদ। এতে করে দুই কোম্পানীই নেতৃত্বশূণ্য হয়ে পড়ে।
বাংলাদেশের স্বাধীনতা যুদ্ধে অসাধারণ বীরত্ব প্রদর্শনের জন্য বাংলাদেশ সরকার তাকে বীর বিক্রম উপাধীতে ভূষিত করেছে।